text:
Go gapiwa ka dikgoka!
Lorato Trok
Abraham Muzee
Nna le tsala ya me Kiki re rata go ithuta ka dilo tse dintšhwa, ebile re itse motse wa rona ka botlalo. Erile fa re tswa sekolong, re ile ra tlotla ka ditulo tse re tla ithutang tsona letsatsi leo.
Re ile ra swetsa go tsaya tsela e e khutswane e e fetang mo lebaleng gaufi le seporo sa terena sa kgale. Rre wa ga Kiki o re kgalemela ka metlha gore re se tseye tsela e. Morago ga nako re ile ra bona monna o motelele a apere jase e telele a tsamaya ka bonya mo morago ga rona.
Re ile ra tsamaya ka bonya go lebelela monna yo. Sefatlhego sa gagwe se ne se tletse diso. Dipounama tsa gagwe di ne di le dinnye ebile di sa kgone go tswala meno a gagwe a a setlhefetseng. O ne a na le lebadi le le maswe mo sefatlhegong sa gagwe Monna yo o ne a re setse morago!
Re ile ra swetsa go ema le go lebagana le ena. Pelo ya me e ne e beletsa kwa godimo mo ke neng ke nagana gore a ka e utlwa. Ke ne ka mo lebelela sentle, sebopego sa gagwe le diaparo tsa gagwe. O ne a sa rate tsela eo ke neng ke mo lebeletse ka yona. A goeletsa, "O ntšhebile eng mosimane?"
Ka ona motsotso oo, ra furalala mme ra tshaba. Ke ne ke sena lebelo. O ile a ntshwara ka hempe a nkgogela kwa morago botlhoko ka letsogo le le lengwe. Monna yo o ne a ntiisitse mo ke ileng ka nagana gore dikgopo tsa ka di tla robega. Mme tsala ya me Kiki o ile a phonyoga.
Monna yo motelele o ile a ntsholetsa jaaka pampiri e e sosobaganeng. O ile a ntatlhela mo gare ga lori e e neng e eme mo lebaleng. Ena a itatlhela mo loring kwa pele. Go ne go nale monna o mongwe mo gare ga lori mme ena o ile a ntswala matlho ka lesela, a bofa matsogo a me kwa morago. Mokgweetsi ena a kgweetsa ka lebelo la embulense.
Monna yo o neng a dutse gaufi le nna ena a mpaya lesela le le metsi mo sefatlhegong. Monkgo wa lesela o ne o le monate mme wa ntshwarisa boroko le sedidi. Ke ile ka robala. Fa ke phaphama ka iphitlhela ke dutse mo fulurung mo kamoreng e e lefifi e e nang le matlo a dikgogo le dipeba. Ba ne ba tlositse lesela mo sefatlegong sa me.
Setswalo sa kamore e e lefifi se ile la bulwa ka modumo, mme monna a tsena a tshwere sejana. E ne e le monna yo o neng a bofile matsogo a me le go nthobatsa. "Dijo tsa gago ke tse. Go molemo gore o je ka gonne o tlile go tsaya loeto lo letelele," ga rialo monna yo. O ile a kgaola thapo e e neng e mpofile matsogo ka thipa e e bogale e e neng e lekelela mo lebanteng la gagwe.
Erile fa ke utlwa lefoko 'leeto'ka swetsa gore ke je dijo tse ba mphileng tsona ke nne le maatla a go ipholosa. Fa ke ntse ke ja, monna yo o ne a dutse fa pele ga me a ntse a goga motsoko. Mosi o ile wa tlala gotlhe mo kamoreng. Pele ga ke fetsa go ja, go ile ga nna le motho yo o neng a kokota mo setswalong.
Banna ba bangwe ba babedi ba ile ba tsena ba goga mosimane. E ne e le Kiki! Le ena ba ile ba mo tshwara. Jaanong bobedi jwa rona re tswaletswe mo kamoreng e e lefifi.
Ke ile ka tlhaloganya gore monna yo motelele yo o maswe e ne e le moeteledipele wa setlhopha. O ne a fa ba bangwe ba babedi melao. Fela monna yo a ntliseditseng dijo o ne a bonagala a sa itumelela se ba neng ba se dira. Morago ga nakwana, ra utlwa ba refosana ka mantswe mo ntle ga kamore. Moeteledipele a ba kgalemela, "Ga ke kgathale gore o itse ba lelapa la gaabo. Lo ka se fetole megopolo gone jaanong."
Go refosana ka mantswe goo go ne ga re lemotsha gore mongwe wa bona o a re itse. Ke ne ke maketse gore e ka nna mang. Kiki a re, "Re tshwanetse go bona tsela ya go tshaba. Batsadi ba rona ga ba na madi a go duela." Ke ile ka bofolola tsala ya me mme re ne re le letlhogonolo. Banna ba tswelela go se utlwane mme ba tshimolola go lwa. Ra tshimolola go berebelola setswalo mo gare ga kamore mme ra batla phatla ya go tshaba.
Ra bona lesedinyana le tlhagile mo diphatlhaneng tsa dipolanka tsa kgale tse di kokotetsweng mo leboteng. Re ila ra goga polanka go fitlhela dipeikere tsa yona di wela mo fatshe. Ra goga polanka e nngwe, le e nngwe, go fitlhela lesedi le le tlhagelelela lotlhe. Go ne go na le letlhabaphefo le lennye le le neng le itshetlegile ka dipolanka tseo!
Ka bonako re ile ra tsaya tshwetso. Kiki o ne a le lebelo ebile a le monnye mo go nna ka seemo, ka jalo, o ne a tla taboga go ya go batla thuso. Re ile ra tswala digalase tse di thubegileng ka dibaki tsa rona tsa sekolo, ka thusa go mo tsholeletsa kwa godimo. Kiki o ile a tswa ka letlhabaphefo. Go ne go le kwa tlase mme ka mo utlwa a wela mo fatshe, a goga moya. Ke fa a ile.
Ka nako e banna ba ne ba setse ba utlwile modumo wa rona, ebile ba raga setswalo go se berebolola. Ba itatlhela mo kamoreng ba ema motsotso ba lebeletse letlhabaphefo. Ba tabogela kwa ntle, ba kgorometsana, ba sa itse gore ba lebe ntlha efe. Banna ba ne ba galefile thata. Bogolosegolo moeteledipele yo o maswe. A mpetsa, a goeletsa, "Batsadi ba gago ba tla duelela se!"
Banna ba boa ba kokotela dipolanka gape mo godimo ga letlhabaphefo mme ba lotlela kamore. Fela ba ne ba ntse ba sa dumalane gore ba dire eng- ke ne ke ba utlwa ba refosana ka mafoko gape. Monna yo o gogang thata o ne a batla go ntokolola. Mokgweetsi o ne a tshwenyegile thata gore tsala ya me o tla boa gape mme a tle le mapolisi. Moeteledipele o ne a batla madi a go duela go gapa ka dikgoka.
Morago ga sebaka se setelele ke itlhobogile, ke ile ka utlwa go kokota go go sesane go tloga kwa ntle, mo letlhabaphefong le le thubegileng. Ka utlwa lentswe la motho o mogolo le re, "O se ka wa tshoga. Mapolisi a fitlhile. Rapama mo fatshe, khurumetsa tlhogo ya gago, se tshikinyege."
Ga ke na bonnete jwa gore go diragetse eng morago ga moo. Sengwe le sengwe se diragetse! Banna ba ile ba makala ba bona mapolisi a itatlhela mo kamoreng e ba neng ba dutse mo go yona. Go ne go goiwa go le modumo, ebile go lela medumo ya dithunya.
Mosadi wa lepolisi o ile a bula setswalo sa kamore e ke neng ke le mo go yona. A nkemisa mme a nkapesa kobo. A re go nna, "Tsala ya gago e nnile letlhogonolo. O ile a kopana le tsela e kgolo gaufi le tulo e. Re re ne le gaufi, re lekola tsela le tulo fa re mmona a tabogela mo tseleng. Fa a fetsa go re fa dintlha ka tiragalo e, re ile ra bitsa mapolisi a mangwe go tla go thusa go ruta dinokwane tse molao!"
Banna ba bararo ba ba ile ba tshwarwa, ba bofiwa matsogo mme ba latlhelwa mo gare ga koloi ya mapolisi. Ke ile ka tsena mo koloing le mosadi wa lepolisi. O ile a nkisa gae go batsadi ba me ba ba tshwenyegileng. Morago ga letsatsi leo, nna le Kiki re ile ra nna kelotlhoko fa re ne re tsaya maeto a go ithuta tse dintšhwa.
You are free to download, copy, translate or adapt this story and use the illustrations as long as you attribute in the following way:
Go gapiwa ka dikgoka!
Author - Richard Khadambi and Collins Kipkirui
Translation - Lorato Trok
Illustration - Abraham Muzee
Language - Setswana
Level - Longer paragraphs
© African Storybook Initiative 2015
Creative Commons: Attribution 4.0
Source www.africanstorybook.org


c: text/html

text: 4 Ke eng se se bakang dikganetsano le dintwa fa gare ga lona? A ga di bakwe ke dikeletso tsa lona tsa bopelotshetlha tse di lo laolang?*+2 Lo a eletsa, le fa go ntse jalo ga lo nne le sepe. Lo nna lo bolaya batho e bile lo pelotshetlha, le fa go ntse jalo ga lo kgone go bona sepe. Lo tswelela lo tlhabana e bile lo a lwa.+ Ga lo na sepe ka gonne ga lo kope.3 Fa lo kopa ga lo amogele, ka gonne lo kopa ka boikaelelo jo bo sa siamang, gore lo kgotsofatse dikeletso tsa lona tsa bopelotshetlha.4 Lona batho ba ba sa ikanyegeng,* a ga lo itse gore go itsalanya le lefatshe go dira gore lo nne baba ba Modimo? Ka jalo, ope fela yo o batlang go nna tsala ya lefatshe o itira mmaba wa Modimo.+5 Kgotsa a lo akanya gore lokwalo lo bua jaana kwantle ga lebaka: “E re ka re na le go nna le lefufa, re na le mokgwa wa go eletsa dilo tse di farologaneng ka metlha.”+6 Le fa go ntse jalo, bopelonomi jo bogolo* jo a bo abang bo bogolo thata. Ka jalo, lokwalo lwa re: “Modimo ga a itumelele batho ba ba mabela,+ mme o naya ba ba ikokobeditseng bopelonomi jo bogolo.”+7 Ka jalo ikobeleng Modimo;+ ganetsang Diabolo,+ mme o tla lo tshaba.+8 Atamelang Modimo, mme o tla lo atamela.+ Tlhapang diatla tsa lona, lona baleofi,+ e bile lo itshekise dipelo tsa lona,+ lona ba lo sa kgoneng go dira ditshwetso.9 Utlwang botlhoko, hutsafalang lo bo lo lele.+ A setshego sa lona se fetoge khutsafalo, le boitumelo jwa lona bo fetoge kutlobotlhoko.10 Ikokobetseng fa pele ga ga Jehofa,*+ mme o tla lo godisa.+11 Bakaulengwe, tlogelang go kgalana.+ Ope fela yo o kgalang mokaulengwe kgotsa yo o atlholang mokaulengwe wa gagwe o kgala molao e bile o atlhola molao. Jaanong fa o atlhola molao, o moatlhodi mme ga o tlhole o diragatsa molao.12 Go na le motho a le mongwe yo e leng Moneimolao e bile e le Moatlhodi,+ ene yo o kgonang go boloka le go senya.+ Mme wena, o mang go bo o atlhola moagelani wa gago?+13 Jaanong, reetsang lona ba lo reng: “Gompieno kgotsa kamoso re tla ya kwa motseng ono, re tla nna ngwaga gone, mme re tla dira kgwebo re bo re dira madi,”+14 mme lo sa itse gore botshelo jwa lona bo tla nna jang kamoso.+ Gonne lo mouwane o o bonalang ka nakwana mme go tswa foo o bo o nyelela.+15 Go na le moo, lo tshwanetse go re: “Fa Jehofa* a rata,+ re tla tshela re bo re dira seno kgotsa sele.”16 Mme jaanong lo a ikgogomosa fa lo ntse lo ikgantsha thata. Go ikgantsha jalo ga go a siama.17 Ka jalo, fa mongwe a itse se se siameng mme a sa se dire, o dira boleo.+

robotstxt: allowed

filter: keep


text: 4 Gape ke ne ka ela tlhoko ditiro tsotlhe tsa kgatelelo tse di dirwang mo lefatsheng.* Ke ne ka bona dikeledi tsa ba ba gatelelwang, mme go ne go se na ope yo o ba gomotsang.+ E bile ba ba ba gatelelang ba ne ba na le maatla, mme go ne go se na ope yo o ba gomotsang.2 Ka jalo, ke ne ka lemoga gore batho ba ba neng ba setse ba sule ba botoka go na le batho ba ba neng ba sa ntse ba tshela.+3 Mme yo a iseng a tsholwe o botoka mo go bone ka bobedi,+ ka gonne ga a ise a bone ditiro tse di ngomolang pelo tse di dirwang mo lefatsheng.*+4 Mme ke ne ka bona matsapa a magolo* le tiro ya botswerere tse di nnang gone fa batho ba gaisana;+ seno le sone ke lefela, ke go lelekisa phefo.5 Sematla se phutha diatla, mme ka go dira jalo se a ipolaya.*+6 Go ikhutsa go se kae go botoka go na le go dira tiro e ntsi ya bonatla* le go lelekisa phefo.+7 Ke ne ka ela tlhoko sekai se sengwe sa lefela mo lefatsheng:*8 Go na le motho yo o nnang a le nosi, yo o se nang tsala; ga a na morwa kgotsa morwarraagwe, mme o nna a bereka ka thata. Matlho a gagwe ga a ke a kgotsofadiwa ke dikhumo.+ Mme gone, a o a tle a ipotse gore, ‘Ke berekela mang ka thata jaana e bile ke eng fa ke sa itumela’?+ Seno le sone ke lefela e bile ke tiro e e ngomolang pelo.+9 Ba babedi ba botoka go na le a le mongwe+ ka gonne ba na le maduo a a molemo* a tiro ya bone ya bonatla.10 Gonne fa mongwe wa bone a wa, yo mongwe a ka kgona go thusa molekane wa gagwe. Mme go tla diragala eng ka motho yo o wang a le esi mme go se na yo o mo thusang go ema?11 Mo godimo ga moo, fa ba babedi ba robala mmogo, ba tla thuthafala, mme yo o esi a ka thuthafala jang?12 E bile mongwe a ka fekeetsa motho yo o esi, mme ba babedi ba ka kgona go mo fenya. Mme mogala o o menaganeng seraro ga o ka ke wa kgaolwa ka bonako.*13 Ngwana yo o humanegileng mme a le botlhale o botoka go na le kgosi e e tsofetseng mme e le sematla,+ e e sa tlholeng e na le tlhaloganyo ya go ikobela tlhagiso.+14 Gonne o* ne a tswa mo kgolegelong gore a nne kgosi,+ le fa gone a ne a tshotswe a humanegile fa go ne go busa kgosi ele e e tsofetseng.+15 Ke ne ka ela tlhoko botlhe ba ba tshelang ba ba tsamayatsamayang mo lefatsheng,* mmogo le se se diragalelang motlhatlhami yo mmotlana yo o tsayang maemo a yo mongwe.16 Le fa gone go na le batho ba ba mo emang nôkeng ka metlha, ba ba tlang moragonyana ga ba kitla ba mo itumelela.+ Seno le sone ke lefela, ke go lelekisa phefo.


text:
21E rile morago ga dilo tseo, fa bogale jwa kgosi Ahasewerose bo sena go kokobela, ya gopola Wasethi le se o se dirileng le se o se atlholetsweng. 2Ke fa batlhanka ba kgosi ba ba e direlang ba re: “A kgosi e batlelwe barweetsana, e bong makgarebe a mantle. 3A kgosi e tlhome baokamedi mo mafatsheng otlhe a puso ya yona gore ba tle ba phuthele barweetsana botlhe ba makgarebe a mantle kwano Susane yo o femetsweng mo ntlong ya basadi, ba nne mo tlamelong ya ga Hekai modiredi wa lapa la kgosi, modisa wa basadi, mme ba newe tsa go intlafatsa mmele. 4Mme morweetsana yo o tla kgatlhang kgosi, a a nne mohumagadi mo boemong jwa ga Wasethi.” Lefoko leo le ne la kgatlha kgosi, mme ya dira jalo.
5Jaanong go ne go le monna wa Mojuta kwa Susane, motseng wa kgosing o o femetsweng, leina la gagwe e le Moretogai morwa Jaire morwa Simei morwa Khiše wa Mobenyamene
6yo o neng a thopilwe kwa Jerusalema mmogo le batshwarwi ba ba thopilweng le Jegonya kgosi ya Juta, ba Nebukatenesare kgosi ya Babele o neng a ba isitse mo botshwarong.
7Ene e ne e le mogodisi wa ga Hatasa, e bong Esetere morwadia rrangwanaagwe; gonne o ne a se na rraagwe le mmaagwe. Mosetsana yoo o ne a bopegile sentle thata, a le montle. Mme e rile rraagwe le mmaagwe ba swa, Moretogai a mo tshola jaaka morwadie.
8Jaanong ya re lefoko la kgosi le taelo ya yona di utlwala, mme barweetsana ba bantsi ba phuthelwa kwa Susane motseng wa kgosing o o femetsweng mo tlamelong ya ga Hekai, le Esetere a isiwa kwa ntlong ya kgosi mo tlamelong ya ga Hekai modisa wa basadi. 9Mme morweetsana yo a mo kgatlha, a bona bopelotlhomogi fa pele ga gagwe, mme ene a itlhaganela go mo naya tsa go iphotla le dikabelo tsa gagwe tsa dijo, le go mo neela basetsana ba supa ba ba tlhaotsweng ba ba tswang mo ntlong ya kgosi, a mo tshola sentle le basetsana ba gagwe go phala ba bangwe mo ntlong ya basadi.
10Mme Esetere a se ka a ipolela gore o mokae, a loba morafe wa ga gabo le losika lwa gagwe; gonne Moretogai o ne a mo laetse gore a se ka a di bolela. 11Mme Moretogai o ne a tlhola a tsamayatsamaya fa pele ga lelapa la ntlo ya basadi ka letsatsi lengwe le lengwe gore a tle a itse gore Esetere o phela jang le se se tla mo dirafalelang.
12Jaanong e ne ya re go tla nako ya morweetsana mongwe ya go tsena kwa kgosing Ahasewerose, fa a sena go direlwa ka fa tshwanelong ya basadi dikgwedi di le 12 – gonne ntlafatso ya bone e ne e tsaya sebaka se se kana, e dirwa dikgwedi di le thataro ka lookwane lwa mera le dikgwedi di le thataro gape ka ditlolo tse di nkgang monate le ka tse dingwe tsa go iphotla ga basadi – 13jaanong fa morweetsana a tla ya kwa kgosing, a newe tsotlhe tse o di eletsang gore a tswe mo ntlong ya basadi, a be a tsene mo ntlong ya kgosi a ntse a kgabile ka tsona. 14A tsena maitsiboa, mme mo mosong a boele kwa ntlong ya bobedi ya basadi e e mo tebelong ya ga Saasekase moopafadiwa wa kgosi yo o disang bagadingwana, mme morweetsana a sa tshwanela go tsena gape kwa kgosing fa e se fa kgosi e kgatlhilwe ke ene, mme a bidiwa ka leina.
15Jaanong ya re go tla nako ya ga Esetere morwadia Abigaile rrangwanaagwe Moretogai yo o neng a mo tshotse go nna morwadie go tsena kwa kgosing, a se ka a batla sepe fa e se tse di bolelwang ke Hekai modiredi wa lapa la kgosi yo o disang basadi. Mme Esetere a kgatlha botlhe ba ba mmonang. 16Esetere a isiwa jalo kwa kgosing Ahasewerose mo ntlong ya yona ya borena kgweding ya some, ke kgwedi ya Tebethe, ka ngwaga wa bosupa wa puso ya yona. 17Mme kgosi ya rata Esetere bogolo go basadi botlhe, mme Esetere a bona bopelotlhomogi le lorato mo go yona go gaisa makgarebe otlhe, mme ya mo rwesa serwalo sa bogosi mo tlhogong, ya mo dira mohumagadi mo boemong jwa ga Wasethi. 18Kgosi ya ba ya direla dikgosana tsotlhe tsa yona le batlhanka ba yona moletlo o mogolo, e le moletlo wa ga Esetere; ya ba ya direla mafatshe letsatsi la boikhutso, ya ntsha dineo jaaka go tshwanela moletlo wa kgosi.
19Jaanong ya re go phuthwa makgarebe la bobedi, Moretogai a bo a dutse fa kgorong ya kgosi. 20Mme Esetere o ne a ise a ipolele gore ke wa losika lofe le wa morafe ofe jaaka Moretogai a mo laetse. Esetere a nna a dira ka fa taelong ya ga Moretogai jaaka pele, fa a sa ntse a le mo tlamelong ya gagwe.
21Mo metlheng eo, ya re Moretogai a ntse a dutse fa kgorong ya kgosi, ga galefa Bikethane le Therese, badiredi ba le babedi ba lelapa la kgosi, bangwe ba badisa ba mojako, mme ba batla go bolaya kgosi Ahasewerose. 22Seo se sa lemogiwa ke Moretogai, mme a itsise Esetere mohumagadi. Ke fa Esetere a bolelela kgosi ka taelo ya ga Moretogai. 23Mme ya re go tlhotlhomisiwa, ga fitlhelwa e le nnete, mme ba pegwa mo dikoteng tsa polaelo ka bobedi jwa bone. Ga ba ga kwalwa mo lokwalong lwa ditirafalo tsa malatsi lo lo kwalelwang kgosi.


text: Pesalema ya ga Dafide.א [Aleph]37 O se ka wa galefa ka ntlha ya batho ba ba bosula.Kgotsa wa tswela pelo ba ba dirang se se sa siamang.+2 Ba tla swaba ka bonako jaaka bojang+E bile ba tla omelela jaaka bojang jo bosha jo botala.ב [Beth]3 Ikanye Jehofa mme o dire se se molemo;+Aga mo lefatsheng,* mme o dire ka boikanyegi.+4 Jehofa o tla go tlisetsa boitumelo jo bogolo,E bile o tla go naya dilo tse o di eletsang.ג [Gimel]5 Itsise Jehofa tsela ya gago;*+Mo ikanye, mme o tla go thusa.+6 O tla dira gore tshiamo ya gago e phatsime jaaka letsatsi fa le tlhaba,Le tshiamiso ya gago gore e nne jaaka letsatsi go le sethoboloko.ד [Daleth]7 Leta Jehofa o le pelotelele+Mo letele mme o bone gore o tla dira eng.O se ka wa galefisiwa ke mothoYo o kgonang go diragatsa maano a gagwe.+ה [He]8 Tlogela bogale mme o lese go shakgala;+O se ka wa tenega o bo o dira bosula.*9 Gonne batho ba ba bosula ba tla fedisiwa,+Mme ba ba solofetseng mo go Jehofa ba tla rua lefatshe.+ו [Waw]10 Go ise go ye kae, batho ba ba bosula ba tla bo ba sa tlhole ba le teng;+O tla sekaseka kwa ba neng ba le gone,Mme ba tla bo ba seyo.+11 Le fa go ntse jalo, ba ba pelonolo ba tla rua lefatshe,+Mme ba tla tshela ka boitumelo go rena kagiso.+ז [Zayin]12 Modirabosula o logela mosiami leano;+O a galefa* fa a mmona.13 Mme Jehofa o tla mo tshega,Gonne o a itse gore letsatsi la gagwe le tla tla.+ח [Heth]14 Batho ba ba bosula ba somola tšhaka e bile mongwe le mongwe wa bone o gagamatsa bora jwa gagweGore a dige ba ba bogisiwang le bahumanegi,Gore a bolaye ba ba dirang se se siameng.15 Le fa go ntse jalo, tšhaka ya bone e tla phunyeletsa pelo ya bone;+Bora jwa mongwe le mongwe wa bone bo tla robagana.ט [Teth]16 Bonnye jo mosiami a nang le jone bo botokaGo gaisa letlotlo la batho ba bantsi ba ba bosula.+17 Gonne maatla a batho ba ba bosula a tla tsewa,Mme Jehofa o tla tshegetsa basiami.י [Yod]18 Jehofa o lemoga se se diragalelang ba ba se nang molato,*Mme boswa jwa bone bo tla nnela ruri.+19 Ga ba kitla ba tlhabiwa ke ditlhong ka nako ya masetlapelo;Ka nako ya leuba ba tla nna le mo gontsi.כ [Kaph]20 Le fa go ntse jalo, batho ba ba bosula ba tla fedisiwa;+Baba ba ga Jehofa ba tla nyelela jaaka mafulo a mantle;Ba tla nyelela jaaka mosi.ל [Lamed]21 Motho yo o bosula o a adima mme ga a duele,Mme mosiami o pelotshweu* e bile o a aba.+22 Ba Modimo a ba segofatsang ba tla nna mo lefatsheng,Mme ba a ba hutsang ba tla fedisiwa.+מ [Mem]23 Jehofa o kaela* dikgato tsa motho+Fa a itumelela tsela ya motho yoo.+24 Le fa a ka kgopiwa, ga a kitla a pirigana fa fatshe,+Gonne Jehofa o mo tshegetsa ka seatla.*+נ [Nun]25 Nkile ka bo ke le monnye mme jaanong ke tsofetse,Le fa go ntse jalo, ga ke ise ke bone ope yo o siameng a latlhilwe,+Kgotsa bana ba gagwe ba tlhoka dijo.*+26 Ka metlha o adima ba bangwe ka bopelotshweu,+Mme bana ba gagwe ba tla segofadiwa.ס [Samekh]27 Tlogela bosula mme o dire se se molemo,+Mme o tla nna ka bosakhutleng.28 Gonne Jehofa o rata tshiamiso,Mme ga a kitla a latlha batho ba gagwe ba ba ikanyegang.+ע [Ayin]Ba tla nna ba disitswe ka metlha;+Mme ditlogolwana tsa batho ba ba bosula di tla fedisiwa.+29 Basiami ba tla rua lefatshe,+Mme ba tla nna mo go lone ka bosakhutleng.+פ [Pe]30 Molomo wa mosiami o ntsha botlhale,*Mme loleme lwa gagwe lo bua ka tshiamiso.+31 Molao wa Modimo wa gagwe o mo pelong ya gagwe;+Dikgato tsa gagwe ga di na go reketla.+צ [Tsade]32 Modirabosula o nna a lebile mosiami,A batla go mmolaya.33 Le fa go ntse jalo, Jehofa ga a kitla a mo tsenya mo seatleng sa ene yoo+Kgotsa a mmona molato fa a atlholwa.+ק [Qoph]34 Solofela mo go Jehofa mme o latele tsela ya gagwe,Mme o tla go godisa gore o rue lefatshe.Fa batho ba ba bosula ba fedisiwa,+ o tla bona seo.+ר [Resh]35 Ke bone motho yo o setlhogo, yo o bosulaA anama jaaka setlhare se segolo se se mo mmung o o nonneng.+36 Le fa go ntse jalo, ka tshoganyetso fela o ne a nyelela a bo a sa tlhole a le teng;+Ke ne ka nna ka mmatla, mme ka se ka ka mmona.+ש [Shin]37 Ela tlhoko motho yo o se nang molato,*Mme o nne o lebile motho yo o siameng,+Gonne motho yoo o tla tshela ka kagiso mo nakong e e tlang.+38 Mme batho botlhe ba ba tlolang molao wa Modimo ba tla senngwa;Batho ba ba bosula ba tla fedisiwa.+ת [Taw]39 Jehofa ke ene a bolokang basiami;+Ke kago ya bone ya phemelo mo motlheng wa matshwenyego.+40 Jehofa o tla ba thusa a bo a ba golola.+O tla ba golola mo bathong ba ba bosula a bo a ba boloka,Ka gonne ba tshabetse mo go ene.+


text:
171Lefoko la Morena la ba la tla kwa go nna la re: 2“Morwa-motho, bolelela Baiseraele mafoko a papiso le a setshwantsho 3o re: ‘Morena Modimo o bua jaana o a re: Ntsu e kgolo ya diphuka tse dikgolo tse ditelele, e e nang le mafofa a mantsi a a mebalabala, ya tla kwa Lebanone, ya tsaya ntlha ya mosetere;
4ya kgetla ntlha ya dikalana tsa ona, ya e isa kwa lefatsheng la beng ba kgwebo, ya e baya mo motseng wa barekisi. 5Ya tsaya letlhogela la lefatshe la teng, ya le tlhoma mo tshimong e e jwetsweng, ya le baya fa metsing a mantsi, ya le tlhoma jaaka mogokare 6gore le tlhoge, e nne moweine o o anamang, mme o se ka wa golela kwa godimo; gore dikalana tsa ona di lebe kwa go yona, medi ya ona e nne ka fa tlase ga ona fela. Jaanong ya re o sena go nna moweine, wa tlhoga dikala le dikalana.
7“ ‘Mme gape ga bo go le ntsu e kgolo e nngwe e e nang le diphuka tse dikgolo le mafofa a mantsi. Bonang, moweine oo wa isa medi ya ona kwa go yona, wa tlhogisetsa dikala tsa ona kwa go yona gore yona e o nosetse sentle go phala ditema tse o tlhomilweng mo go tsona. 8Kana o ne o tlhomilwe mo tshimong e e molemo, fa metsing a mantsi gore o tlhoge dikala, o ungwe maungo, mme e nne moweine o montle.’
9“Jaanong he bua o re: ‘Morena Modimo o botsa jaana re: A o tla gola sentle? A ga ke re, ntsu ele e tla kumola medi ya ona, e kgaola maungo a ona gore o omelele, mme go swabe matlhare otlhe a ona a a tlhogileng, go se thuso ka letsogo le le thata le e seng ka morafe o mogolo, fa e o kumola ka medi. 10Bonang, o tlhomilwe. A o tla gola sentle? A ga o nke o swaba gotlhe, fa phefo ya botlhabatsatsi e o ama? A ga o nke o swabela mo ditemeng, fa o tlhogileng teng?’ ”
11Lefoko la Morena la ba la tla kwa go nna la re: 12“A ko o bue le ba losika lwa dirukhutlhi o re: ‘A ga lo lemoge gore tseo di kaya eng?’ O re: ‘Bonang, kgosi ya Babele e tlile kwa Jerusalema, ya tlosa kgosi ya teng le dikgosana tsa teng, ya di isa kwa go yona kwa Babele.
13Ya tsaya mongwe wa losika lwa bogosi, ya dira kgolagano nae, ya mmofa ka go mo ikanisa, ya tlosa ba bagolo ba lefatshe
14gore bogosi bo nne bokoa, bo se ka jwa itsosa gape; gore bo tshegetse kgolagano ya yona, e be e tlhomame jalo. 15Mme ene Setekia a e tsogela ka go roma barongwi ba gagwe kwa go Baegepeto gore ba mo nee dipitse le banna ba bantsi. A o tla kgona sengwe? Yo o dirileng jalo, a o tla falola? O sentse kgolagano, a o tla phologa?
16“ ‘Morena Modimo o bua o a re: Ka bophelo jwa me! Ruri o tla swela kwa Babele mo felong ga yona kgosi e e mo dirileng kgosi, e o tlhanogetseng ikaniso ya yona, a senya kgolagano e ba e dirileng mmogo. 17Farao ga a nke a mo thusa ka mephato e megolo ya batlhabani le ka bontsi jwa batho mo ntweng, fa baba ba kgobela mmu fa loboteng, fa ba aga dikago tsa tlhaselo go bolaya batho ba bantsi. 18Gonne o tlhanogetse maikano ka go senya kgolagano. Kana o ne a ikanne ka go e naya letsogo, mme o dirile tsotlhe tse; ga a nke a falola.
19“ ‘Ke ka moo Morena Modimo o buang jaana o re: Ka bophelo jwa me! Maikano a me a o a tlhanogetseng, le kgolagano ya me e o e sentseng, ke tla digela petso ya tsona mo tlhogong ya gagwe. 20Ke tla mo tsharololela letloa la me; o tla tshwarwa ka seru sa me. Ke tla mo isa kwa Babele, ke seka nae teng ka ntlha ya go senya boikanyo ka fa a nteofetseng ka teng.
21Batshabi botlhe ba gagwe ba mephato yotlhe ya gagwe ba tla wa ka tšhaka. Masalela a tla falalediwa kwa ntlheng tsotlhe. Lo tla itse fa e le nna Morena ke buileng jalo.
22“ ‘Morena Modimo o bua jaana o a re:
“ ‘Foo ke tla kgaola kalana ka nosi
mo ntlheng ya mosetere
o o godileng, ke e tlhoma;
ke tla kgetla letlhogela
le le boleta mo dintlheng
tsa matlhogela a ona,
ke le tlhoma ka nosi
mo thabeng e kgolo e e godileng.
53:2
23Ke tla le tlhoma mo thabeng
e kgolo ya Iseraele
gore le tlhoge dikala,
le ungwe maungo,
e nne mosetere o montle.
Dinonyane tsotlhe tsa mafofa
a mefutafuta di tla nna mo go ona,
di aga mo moriting
wa dikala tsa ona.
Dan. 4:9
Math. 13:32
24Ditlhare tsotlhe tsa naga
di tla itse gore nna Morena
ke kokobeditse setlhare se segolo,
ka godisa setlhare se sennye;
ke omeleditse setlhare
se se metsi,
ka tlhogisa se se neng se swabile.“ ‘Nna Morena ke buile jalo; le gona ke tla dira jalo.’ ”


text:
Go bereka jang?
01
Itirele dipatlisio tsa gago tsa maranyane a inthanete
Thulaganyo ya Surveyfiesta® e motlhofo go e dirisa, ebile e nale ditemana tse di ka go kaelang go ya pele. O nale sebaka sa go ka kopolola dipatlisiso tse di setseng di diretswe ruri, ebe o ipaakanyetsa kgotsa go tseleganya go ya ka keletso ya gago. Dipatlisiso tsa rona tse di diretsweng ruri kgotsa thempoleite di tlhofofaditswe tiriso go go kgontsha go ka bapatsa leinakgwebo la gago ka mokgwa oo maleba.
02
Kgobokanya megopolo/ditsiboso go tswa maranyaneng mangwe le mangwe
Go romelela dipatlisiso tsa gago kwa go ba ba maleba, go ka diragala ka tiriso ya thulaganyo ya Surveyfiesta® kgotsa o nale sebaka sa go dirisa maranye ape fela go romella melaetsa ka maranyane a email. Thulaganyo ya Surveyfiesta® gape e kgona go go fa sebaka sa go gokaganya le metswedi ee farolganyeng ya maranyane a mangwe a inthanete go romela dipatlisiso tsa gago.
03
Bona Maduo ka yone nako e
Thulaganyo ya Surveyfiesta® e kgona go itirisa go go fa dipego tse di bofefo tsa ka fa dipatlisiso tsa gago di tsweletseng ka teng gammogo le dikitso tse e kgonneng go di boloka/go di kgobokanya. Dipego tsa rona di dirilwe ka maemo aa letlang gore maduo a dipatlisiso a bonagale ka bofefo le go go thusa go tswelela pele mo pegong ya ditshekatshekong tsa gago. Dikitso tsa dipego tse di kgona go tseleganngwa le go anamisega motlhofo.


text:
31“Ra ba ra tswelela, ra tlhatloga le tsela e e yang kwa Basane. Ke fa Oge kgosi ya Basane a bolola go re kgatlhantsha ene le morafe otlhe wa gagwe go tlhabana le rona kwa Eterei. 2Mme Morena a nthaya a re: ‘Se mmoife, gonne ke mo neetse mo seatleng sa gago le morafe otlhe wa gagwe le lefatshe la gagwe gore o mo direle jaaka o diretse Sihone, kgosi ya Baamori yo o neng a agile kwa Hešebone.’
3“Ke fa Morena, Modimo wa rona, a neela le Oge, kgosi ya Basane, le morafe otlhe wa gagwe mo diatleng tsa rona; ra mo fenya, a ba a tlhoka yo o falolang. 4Ra thopa metse yotlhe ya gagwe ka sebaka seo; ga se ka ga nna motse ope o re se kang ra o ba amoga. E ne e le metse e le 60, e bong naga yotlhe ya Aregobe ya puso ya ga Oge kwa Basane. 5Metse yotlhe eo e ne e femetswe ka dipota tse di godimo le dikgoro le mephakarego, go sa balwe metse e mentsintsi e e sa femelwang. 6Ra ba dirafaletsa khutso ya Modimo jaaka re ne ra direla Sihone, kgosi ya Hešebone, ra senya motse mongwe le mongwe, ra bolaya banna le basadi le bana ka khutso ya Modimo. 7Mme diruiwa tsotlhe le thopo ya metse ra di ithopela.
8“Ra tsaya lefatshe jalo ka sebaka seo mo diatleng tsa dikgosi tse pedi tsa Baamori le le ka kwano ga Joretane go tloga nokaneng ya Arenone go ya go fitlha kwa thabeng ya Heremone. ( 9Heremone yoo Basitone ba mmitsa Sirione, mme Baamori ba mmitsa Senire.
Pes. 29:6
1 Ditiraf. 5:23
) 10Ra tsaya metse yotlhe ya lebala le Gileate yotlhe le Basane yotlhe go fitlha kwa Salega le kwa Eterei, metse ya puso ya ga Oge kwa Basane.” 11Gonne Oge kgosi ya Basane o ne a setse a le esi fela wa masalela a Barefaime. Bonang, letlole le a fitlhilweng ka lone la tshipi le kwa Raba mošate wa Baamone. Boleele jwa lone ke mabogo a le 9, bophara jwa lone ke mabogo a le 4, ka fa letsogong la monna.
12“Lefatshe leo ra le thopa ka sebaka seo. Jaanong ka naya Barubene le Bagate naga go tloga kwa Aroere yo o fa nokaneng ya Arenone le bontlhanngwe jwa dithaba tsa Gileate le metse ya teng.
13Ka ba ka naya bontlhanngwe jwa lotso lwa ga Manase naga e e setseng ya Gileate le Basane yotlhe, e bong puso ya ga Oge; ke naga yotlhe ya Aregobe.” Basane yotlhe yoo o bidiwa lefatshe la Barefaime. 14Jaire oora Manase a tsaya naga yotlhe ya Aregobe go fitlha kwa molelwaneng wa Bakesure le Bamaagatha, a bitsa metsana ya teng ya Basane ka leina la gagwe: Metsana ya ga Jaire. E bidiwa jalo go fitlha letsatsing leno.
15“Magire ene ke mo neile Gileate. 16Barubene le Bagate ke ba file naga go tloga kwa Gileate go fitlha kwa nokaneng ya Arenone, molelwane o le fa gare ga nokana, le go fitlha kwa nokaneng ya Jaboke molelwane wa Baamone 17le lebala la Joretane ntlheng ya botlhabatsatsi, Joretane e le molelwane go tloga kwa Khinerethe3:17 Ke go re: Genesareta. go fitlha kwa Lewatleng la Lebala, e bong Lewatleng la Letswai fa tlase ga thaba ya Phiseka.
18“Ka sebaka seo ka lo laela ka re: ‘Morena, Modimo wa lona, o lo neile lefatshe leo go le rua. Fela lona lotlhe ba lo nonofetseng tlhabano lo tshwanetse go etelela ba ga lona, Baiseraele, pele lo tlhometse. 19Ke basadi ba lona le bana ba lona fela ba ba tla salang mo metseng ya lona e ke e lo fileng mmogo le diruiwa tsa lona. Ke a itse gore lo na le diruiwa tse dintsi. 20Fa Morena a sena go naya ba ga lona boikhutso jaaka lona, mme le bone ba rua lefatshe le Morena, Modimo wa lona, o tla le ba nayang kwa moseja ga Joretane, foo lo ka boela kwa gae, mongwe le mongwe kwa bosweng jwa gagwe jo ke bo lo fileng.’
21“Le gona ke laetse Jošua ka sebaka seo ka re: ‘Matlho a gago a bonye tsotlhe tse Morena, Modimo wa lona, a di diretseng dikgosi tse pedi tseo. Morena o tla direla magosi otlhe jalo a o tla tshelelang kwa go ona.
22Lo se ka lwa ba boifa; gonne ke Morena, Modimo wa lona, yo o lo tlhabanelang.’
23“Ke ne ka kokotlela bopelotlhomogi mo Moreneng ka sebaka seo ka re: 24‘Morena Modimo, o simolotse go supetsa motlhanka wa gago bogolo jwa gago le letsogo la gago le le tiileng; gonne modimo ke ofe kwa legodimong le mono lefatsheng o o ka dirang ditiro tse di tshwanang le tsa gago, wa dira ka thata e kgolo jaaka wena? 25Tsweetswee nte ke tshelele kwa moseja, ke bone lefatshe le lentle le le kwa moseja ga Joretane le dithaba tse dintle tsele le tsa Lebanone!’
26“Mme Morena o ne a sa ntse a nkgalefetse ka ntlha ya lona, a se ka a nkutlwa. Morena a nthaya a re: ‘Go ntse! O se ka wa tlhola o bua gape le nna ka ga seo se.
27Tlhatlogela kwa setlhoeng sa thaba ya Phiseka, o tlhaeletse matlho a gago kwa bophirimatsatsi le kwa bokone le kwa borwa le kwa botlhabatsatsi, o le bone ka matlho a gago. Ka gonne ga o kitla o tshela Joretane yo. 28Mme laya Jošua, o mo tiise, o mo nonotshe; gonne ene o tla tshela, a etelela morafe o pele, a ba jesa lefatshe boswa le o tla le bonang.’
29“Ra nna jalo mo lebaleng le le lebaganyeng le Bethe-Pheore.


text:
51Gonne moperesiti yo mogolo mongwe le mongwe yo o ntshiwang mo bathong o tlhomamisediwa batho go ba thusa mo ditirelong tsa Modimo gore a tsise dineo le ditlhabelo ka ntlha ya maleo, 2e le yo o ka utlwelang ba ba sa itseng le ba ba timetseng botlhoko, ka gonne le ene ka esi o kgomaretswe ke bokoa.
3Mme ka ntlha ya jona o tshwanetse go itsisetsa ditlhabelo fela jaaka a tlhabela batho ka ntlha ya maleo.
16:6
4Mme ga go ope yo o itseelang tlotlo ya boperesiti, mme ke ka go bidiwa ke Modimo, fela jaaka Arone.
5Le ene Keresete jalo ga a a ka a itseela tlotlo ya go nna moperesiti yo mogolo, mme o e filwe ke o o mo reileng wa re:
“O Morwaake,
ke go tsetse gompieno;”
“O moperesiti
ka bosakhutleng
ka fa mokgweng
wa ga Melegi-Seteke.”
Baheb. 7
7Ke ene yo, mo malatsing a nama ya gagwe o isitseng merapelo le mekokotlelo ka selelo se se thata le ka dikeledi kwa go ona o o nonofileng go mo golola mo losong, mme a utlwiwa, a gololwa mo poifong.
8Le fa a ne a le Morwa Modimo, a ithuta kutlo ka tse o di bogileng.
9Mme e rile a sena go fitlha maemong a a tletseng, a nna mosimolodi wa pholoso e e sa khutleng wa botlhe ba ba mo utlwang,
10mme Modimo wa mmitsa Moperesiti yo mogolo ka fa mokgweng wa ga Melegi-Seteke.
11Golo fa re na le tse dintsi go di bua, mme go thata go ka di lo tlhalosetsa, ka lo thibetse ditsebe. 12Gonne fa go lekanngwa sebaka, lo ne lo tshwanetswe lwa bo lo setse lo le baruti; mme go sa ntse go batlega gape gore lo rutiwe ditlhaka tsa ntlha tsa Lefoko la Modimo; ee, lo boetse lo tshwanetswe ke lebese, e seng dijo tse di loileng.
13Gonne mongwe le mongwe yo o sa ntseng a phela ka lebese, ga a ise a tlhalefele lefoko le le tletseng la tshiamo, ka a sa le lesea fela.
14Mme dijo tse di loileng ke tsa ba ba godileng, ba ba nang le maikutlo a a tlwaeditsweng go ka farologanya tse di molemo le tse di bosula.
Baroma 16:19


text:
21Ke fa Hana a rapela a re:
“Pelo ya me e dudueletsa
Morena.
Lonaka lwa me
lo thatafaditswe ke Morena.
Molomo wa me
o bulegetse baba ba me.
Gonne ke itumelela
pholoso ya gago.
2Ga go na ope yo o boitshepo
jaaka Morena;
gonne ga go na ope
kwa ntle ga gago;
ga go na lefika le le tshwanang
le Modimo wa rona.
3Se bueng tsa maikgantsho
a magolo ka gale;
a tsa matepe di se ka tsa tswa
mo melomong ya lona.
Gonne Morena ke Modimo
o o itseng tsotlhe;
ditiro di tlhatlhojwa ke ene.
4Mara a dinatla a robegile;
mme ba ba theekelang
ba itlamile ka thata.
5Ba ba neng ba kgora
ba ile go jaka dijo;
ba ba neng ba bolawa ke tlala
ba a kgora.
Moopa le ene o belege ba supa;
mmabontsi o swabile.
6Morena o a bolaya,
e bile o a phedisa;
o folosetsa kwa felong ga baswi,
e bile o tlhatlosa teng.
7Morena o a humanegisa,
e bile o a humisa;
o a kokobetsa,
le gona o a godisa.
8O tsosa ba ba fokolang
mo leroleng,
o tsholetsa bahumanegi
mo thotobolong
go ba nnisa le batlotlegi;
o ba ruisa sedulo sa bogosi
sa kgalalelo.
Gonne maotwana a lefatshe
ke a Morena,
o beile lefatshe mo go ona.
9O tla sireletsa dinao
tsa baitshepi ba gagwe,
mme baikepi
ba tla swela mo lefifing;
gonne motho ga a kgone sepe
ka thata ya gagwe.
10Ba ba lwang le Morena
ba tla phatlakanngwa;
o tla ba dumisetsa maru
kwa legodimong.
Morena o tla atlhola
dikhutlo tsa lefatshe,
a naya kgosi ya gagwe thata,
a natlafatsa lonaka lwa
motlodiwa wa gagwe.”
11Jaanong Elekana a boela kwa lapeng la gagwe kwa Rama. Ngwana ene a sala, a direla Morena fa pele ga moperesiti Eli.
12Mme bomorwa Eli ba ne ba le bosula, ba sa re sepe ka Morena. 13Ba tlhokomologa tse di laoletsweng baperesiti mo morafeng. E ne ya re fa motho a tlhaba setlhabelo, go tle motlhanka wa moperesiti, nama e ntse e apewa, a tshotse seroophata;
14a tlhabe mo pitseng gongwe mo pitsaneng gongwe mo paneng gongwe mo sejaneng. Sengwe le sengwe se seroophata se se ntshang moperesiti a se itseele. Ba ne ba direla Baiseraele botlhe jalo ba ba tlang gona kwa Silo. 15Le gona e ne ya re ba ise ba tshube mafura, go tle motlhanka wa moperesiti, a ree monna yo o tlhabang setlhabelo a re: “Ntsha nama e e besediwang moperesiti. Gonne ga a ka ke a amogela nama e e apeilweng mo go wena fa e se e tala fela.”
16Mme e ne ya re fa motho a mo raya a re: “Mafura a tshwanetse go tshubiwa pele, morago ga moo o itseele ka fa o ratang ka teng!” ene a fetole a re: “Nnyaya! E mphe jaanong. Go seng jalo, ke tla e tsaya ka thata.”
17Boleo jwa makau ao bo ne bo le bogolo thata fa pele ga Morena, ka a ne a nyatsa tshupelo ya Morena.
18Mme Samuele o ne a ntse a direla fa pele ga Morena, e le mosimane yo o apereng khiba ya letseta. 19Le gona mmaagwe o ne a tle a mo direle kojwana, a mo tlele nayo ka ngwaga le ngwaga, fa a tlhatlogela teng le monna wa gagwe go tlhaba setlhabelo sa ngwaga. 20Foo Eli a tshegofatse Elekana le mosadi wa gagwe a re: “A Morena a go nee bana ka mosadi yo boemong jwa ngwana yo a mo kopileng, a mo tsalela Morena.” Jaanong ba ye kwa gae.
21Mme Morena a direla Hana molemo; a ithwala, a tshola gape bana ba basimane ba le bararo le ba basetsana ba le babedi. Mosimane Samuele ene a golela kwa Moreneng.
22Eli o ne a tsofetse thata. Fela e ne e tle e re fa a utlwa tsotlhe tse bomorwawe ba neng ba di direla Baiseraele botlhe le ka fa ba lalang ka teng le basadi ba ba direlang fa mojakong wa Tempelana ya Boipontsho,
23a ba ree a re: “Ke ka ntlha ya eng fa lo dira dilo tse di bosula jalo, tse ke di utlwang mo morafeng otlhe o? 24Nnyaya, bomorwaaka! Tumedi e ke e utlwang ga e molemo. Lo leofisa morafe wa Morena. 25Fa motho a leofela motho, moatlhodi o ka mo atlholela. Mme fa motho a leofela Morena, ke mang yo o ka mo emelang?” Mme ba se ka ba utlwa lentswe la ga rraabo; gonne Morena o ne a ikaeletse go ba bolaya.
26Mme mosimane Samuele a nna a gola, a ratwa ke Morena le batho.
27Letsatsi le lengwe monna wa Modimo a tla kwa go Eli, a mo raya a re: “Morena o bua jaana a re: ‘A ga ke re, ke iponaditse sentle mo go ba ga eno, fa ba sa le kwa Egepeto mo taolong ya ga Farao? 28Ka ba itlhophela mo ditsong tsotlhe tsa Iseraele go nna baperesiti gore ba palame mo aletareng ya me go fisa maswalo le go apara khiba ya boperesiti fa pele ga me; ka naya ba ga eno ditlhabelo tsotlhe tse di dirwang ka molelo tsa Baiseraele.
29Ke ka ntlha ya eng fa lo nyatsa setlhabelo sa me le tshupelo ya me tse ke di laotseng go nna tsa moago wa me; ke eng fa o tlotla bomorwao bogolo go nna, lo inontsha ka tse di tlhaotsweng mo ditshupelong tsotlhe tsa Iseraele morafe wa me?’
30Ke ka moo Morena Modimo wa Iseraele o buang a re: ‘Ka nnete ke ne ke rile: Ba lapa la gago le ba lapa la ga rraago ba tla sepela fa pele ga me ka bosakhutleng. Mme jaanong go kgakala le nna! Ke tla tlotla ba ba ntlotlang; mme ba ba nnyatsang ba tla nyatsega.’ Morena a re jalo.
31‘Bona, malatsi a e tla a ke tla kgaolang letsogo la gago le letsogo la lelapa la ga rraago ka ona gore go se ka ga nna monna wa motsofe mo lapeng la gago.
32Mme tsotlhe tse di molemo tse Morena o di direlang Baiseraele o tla di leba ka khutsafalo. Ga o kitla o nna le motsofe mo lapeng la gago ka metlha yotlhe. 33Ke a le mongwe fela wa ga eno yo ke se neng ke mo nyeletsa, ke mo tlosa mo aletareng ya me, e se re gongwe ka ledisa matlho a gago le go tlhokofatsa pelo ya gago, mme botlhe ba ba tla tsalwang mo lapeng la gago ba tla swa ba ise ba tsofale.
34Sesupo mo go wena se se tla dirafalelang bomorwao ba babedi Hofeni le Phinehase ke sa go re: Ba tla swa ka letsatsi le le lengwe ka bobedi jwa bone.
35Mme ke tla itlhomela moperesiti yo o ikanyegang; o tla dira tse di mo pelong ya me le mo moweng wa me. Ke tla mo naya losika lo lo tlhomameng; o tla sepela fa pele ga motlodiwa wa me ka metlha yotlhe. 36Mongwe le mongwe wa masalela a lelapa la gago o tla tla, a mo ikôbêla go kopa ledi la selefera le kgolokwe ya senkgwe a re: A ko o ntsenye mo tirong ya boperesiti, ke tle ke je thathana ya senkgwe.’ ”


text:
Ba le bantsi ba kgopisiwa ke mafoko a ga Jesu (60-71)
6 Morago ga moo, Jesu o ne a tsamaya ka mokoro mme a ya ka kwa letlhakoreng le lengwe la lewatle la Galalea, kgotsa Tiberia.+2 Mme batho ba bantsintsi ba ne ba nna ba mo sala morago,+ ka gonne ba ne ba bona dikgakgamatso tse a neng a di dira fa a ne a fodisa batho ba ba lwalang.+3 Ka jalo, Jesu o ne a tlhatlogela kwa thabeng mme a nna koo le barutwa ba gagwe.4 Jaanong Tlolaganyo,+ e leng moletlo wa Bajuda, e ne e le gaufi.5 Fa Jesu a tsholetsa matlho mme a bona gore batho ba bantsintsi ba ne ba tla kwa go ene, o ne a raya Filipo a re: “Re tla reka kae dinkgwe gore batho bano ba je?”+6 Le fa go ntse jalo, o ne a bua seno e le go mo leka, ka gonne o ne a itse se a neng a tloga a se dira.7 Filipo o ne a mo araba a re: “Dinkgwe tse di jang didenario* di le 200 ga di ka ke tsa ba lekana, tota le fa mongwe le mongwe a ka fiwa go le gonnye.”8 Mongwe wa barutwa ba gagwe, yo o bidiwang Anderea, monnawe Simone Petere, o ne a mo raya a re:9 “Mosimanyana ke yo, o na le dinkgwe di le tlhano le ditlhapinyana di le pedi. Mme gone, a di ka ba lekana ba le bantsi jaana?”+10 Jesu o ne a re: “Kopang batho bano gore ba nne fa fatshe.” E re ka go ne go na le bojang jo bontsi mo lefelong leo, ba ne ba nna mo go jone. Go ne go na le banna ba ka nna 5 000 mo bathong bao.+11 Jesu o ne a tsaya dinkgwe tseo, mme fa a sena go leboga, o ne a di naya batho ba ba neng ba ntse foo; o ne a dira se se tshwanang ka ditlhapinyana, mme ba ne ba ja bontsi jo ba bo batlang.12 Fa ba sena go ja le go kgora, o ne a raya barutwa ba gagwe a re: “Kokoanyang manathwana a a setseng, gore sepe se se ka sa senyega.”13 Ka jalo, ba ne ba kokoanya manathwana a a neng a sadisitswe ke batho ba ba neng ba ja dinkgwe tse tlhano mme ba tlatsa dimmanki di le 12.14 Fa batho ba bona kgakgamatso e a neng a e dirile, ba ne ba re: “Ruri yono ke Moporofeti yo o neng a tshwanetse go tla mo lefatsheng.”+15 Jaanong e re ka Jesu a ne a itse gore ba ne ba tloga ba tla go mo tshwara gore ba mo dire kgosi, o ne a tswa+ gape a ya kwa thabeng a le esi.+16 E rile go nna maitseboa, barutwa ba gagwe ba ne ba ya kwa lewatleng,+17 mme ba ne ba palama mokoro ba bo ba kgabaganya lewatle ba ya kwa Kaperenama. Jaanong go ne go setse go le lefifi, mme Jesu o ne a ise a tle kwa go bone.+18 Gape, lewatle le ne la simolola go fuduega ka gonne go ne go foka phefo e e maatla.+19 Le fa go ntse jalo, fa ba setse ba tsamaile dikilometara di ka nna tlhano kgotsa thataro,* ba ne ba bona Jesu a tsamaya mo godimo ga lewatle a atamela kwa mokorong, mme ba ne ba tshoga.20 Mme o ne a ba raya a re: “Ke nna; lo se ka lwa tshoga!”+21 Foo ba ne ba itumelela go mo pega mo mokorong, mme ka bonako fela mokoro o ne wa goroga kwa lefelong le ba neng ba ya kwa go lone.+22 Letsatsi le le latelang, batho ba bantsintsi ba ba neng ba setse ka kwa letlhakoreng le lengwe la lewatle ba ne ba bona gore mokoro o mongwe ga o yo, go setse o monnye fela. Gape ba ne ba bona gore Jesu o ne a sa palama mokoro le barutwa ba gagwe, mme barutwa ba gagwe ba ne ba tsamaile ba le nosi.23 Le fa go ntse jalo, mekoro e e tswang kwa Tiberia e ne ya goroga gaufi le lefelo le ba ileng ba jela senkgwe kwa go lone fa Morena a sena go leboga.24 Ka jalo, e rile batho bao ba bantsintsi ba bona gore Jesu le barutwa ba gagwe ba ne ba seyo foo, ba ne ba palama mekoro ya bone mme ba ya kwa Kaperenama go ya go batla Jesu.25 Fa ba mo fitlhela ka kwa letlhakoreng le lengwe la lewatle, ba ne ba mo raya ba re: “Rabi,+ o tlile leng fano?”26 Jesu o ne a ba araba a re: “Ammaaruri ammaaruri ke a lo bolelela, ga lo mpatlele gore lo bone dikgakgamatso, mme lo mpatla ka gonne lo ne lwa ja dinkgwe mme lwa kgora.+27 Lo se ka lwa direla dijo tse di nyelelang, go na le moo, direlang dijo tse di sa senyegeng tse di nayang botshelo jo bo sa khutleng,+ jo Morwa motho a tla lo bo nayang; ka gonne ke ene yo Rara, e bong Modimo, a beileng letshwao la gagwe mo go ene go bontsha gore o a mo amogela.”+28 Ka jalo, ba ne ba mo raya ba re: “Re tshwanetse go dira eng gore re dire ditiro tse Modimo a di amogelang?”29 Jesu o ne a ba araba a re: “Tiro e Modimo a e amogelang ke gore lo dumele mo go yo Modimo a mo romileng.”+30 Foo ba ne ba mo raya ba re: “Ke kgakgamatso+ efe e o tla e dirang gore re e bone mme re go dumele? O tla dira eng?31 Borraaronamogolo ba ne ba ja mana kwa nageng,+ fela jaaka go kwadilwe go twe: ‘O ne a ba naya senkgwe se se tswang kwa legodimong gore ba se je.’”+32 Foo Jesu o ne a ba raya a re: “Ammaaruri ammaaruri ke a lo bolelela, Moshe ga a lo naya senkgwe se se tswang kwa legodimong, mme Rre ke ene a lo nayang senkgwe sa boammaaruri se se tswang kwa legodimong.33 Gonne senkgwe sa Modimo ke se se tswang kwa legodimong, se se nayang batho ba mo lefatsheng botshelo.”34 Ka jalo, ba ne ba mo raya ba re: “Morena, re neye senkgwe seno ka metlha.”35 Jesu o ne a ba raya a re: “Ke nna senkgwe sa botshelo. Ope fela yo o tlang mo go nna ga a kitla a tshwarwa ke tlala, e bile ope fela yo o dumelang mo go nna ga a kitla a nyorwa.+36 Mme fela jaaka ke lo boleletse, lo mpone, le fa go ntse jalo ga lo dumele.+37 Botlhe ba Rara a ba nnayang ba tla tla mo go nna, mme ga nkitla ke leleka ope yo o tlang mo go nna;+38 ka gonne ke fologile kwa legodimong+ go tla go dira thato ya yo o nthomileng, e seng thato ya me.+39 Thato ya yo o nthomileng ke gore ke se ka ka latlhegelwa ke ope mo go botlhe ba a ba nneileng, mme ke ba tsose+ mo losong ka letsatsi la bofelo.40 Gonne thato ya ga Rre ke gore mongwe le mongwe yo o amogelang Morwa e bile a dumela mo go ene a nne le botshelo jo bo sa khutleng,+ mme ke tla mo tsosa mo losong+ ka letsatsi la bofelo.”41 Foo Bajuda ba ne ba simolola go ngongorega ka ene ka gonne o ile a re: “Ke nna senkgwe se se tswang kwa legodimong.”+42 Mme ba ne ba re: “A yono ga se Jesu morwa Josefa, yo re itseng rraagwe le mmaagwe?+ Jaanong go tla jang go bo a re, ‘Ke fologile kwa legodimong’?”43 Jesu o ne a ba araba a re: “Tlogelang go ngongorega.44 Ga go na motho ope yo o ka tlang mo go nna fa Rara, yo o nthomileng, a sa mo goge,+ mme ke tla mo tsosa mo losong mo letsatsing la bofelo.+45 Go kwadilwe mo mekwalong ya baporofeti go twe: ‘Botlhe ba tla rutiwa ke Jehofa.’*+ Mongwe le mongwe yo o utlwileng Rara e bile a ithutile, o tla mo go nna.46 Seo ga se reye gore go na le mongwe yo o kileng a bona Rara;+ yo o boneng Rara+ ke yo o tswang kwa Modimong.47 Ammaaruri ammaaruri ke a lo bolelela, yo o dumelang o tlile go bona botshelo jo bo sa khutleng.+48 “Ke nna senkgwe sa botshelo.+49 Borraalonamogolo ba ne ba ja mana kwa nageng, le fa go ntse jalo ba ne ba swa.+50 Seno ke senkgwe se se tswang kwa legodimong, gore mongwe le mongwe a tle a se je mme a se ka a swa.51 Ke nna senkgwe se se tshelang se se fologileng kwa legodimong. Fa mongwe a ka ja senkgwe seno o tla tshela ka bosakhutleng; tota e bile, senkgwe se ke tla se ntshang gore batho* ba bone botshelo, ke nama ya me.”+52 Foo Bajuda ba ne ba simolola go ganetsana, ba re: “Monna yono a ka re naya jang nama ya gagwe gore re e je?”53 Ka jalo, Jesu o ne a ba raya a re: “Ammaaruri ammaaruri ke a lo bolelela, fa lo sa je nama ya Morwa motho lo bo lo nwa madi a gagwe, ga lo kitla lo bona botshelo.*+54 Ope fela yo o jang nama ya me a bo a nwa madi a me o tlile go bona botshelo jo bo sa khutleng, mme ke tla mo tsosa mo losong+ ka letsatsi la bofelo;55 ka gonne nama ya me ke dijo tsa boammaaruri le madi a me ke senô sa boammaaruri.56 Ope fela yo o jang nama ya me a bo a nwa madi a me o tla tswelela a le seoposengwe le nna, le nna ke tla tswelela ke le seoposengwe le ene.+57 Fela jaaka Rara yo o tshelang a nthomile e bile ke tshela ka ntlha ya ga Rara, ka tsela e e tshwanang, yo o jang nama ya me o tla tshela ka ntlha ya me.+58 Seno ke senkgwe se se neng sa fologa kwa legodimong. Ga se tshwane le senkgwe se borraalonamogolo ba neng ba se ja, le fa go ntse jalo ba bo ba swa. Ope fela yo o jang senkgwe seno o tla tshela ka bosakhutleng.”+59 O ne a bua dilo tseno fa a ntse a ruta mo sinagogeng ya* kwa Kaperenama.60 Fa bontsi jwa barutwa ba gagwe ba utlwa seno, ba ne ba re: “Puo eno e tsitsibanya mmele; ke mang yo o ka e reetsang?”61 E re ka Jesu a ne a itse gore barutwa ba gagwe ba ne ba ngongoregela seo, o ne a ba raya a re: “A seno se a lo kgopisa?62 Jaanong lo tla reng fa lo ka bona Morwa motho a tlhatlogela kwa a neng a le gone pele?+63 Moya ke one o o nayang botshelo;+ nama ga e na mosola gotlhelele. Mafoko a ke a buileng le lona ke moya e bile ke botshelo.+64 Le fa go ntse jalo, go na le bangwe mo go lona ba ba sa dumeleng.” Gonne go tloga kwa tshimologong Jesu o ne a itse gore ke bomang ba ba sa dumeleng le gore ke mang yo o neng a tla mo rekisa.*+65 O ne a tswelela ka go re: “Ke gone ka moo ke neng ka lo raya ke re, ga go na ope yo o ka tlang mo go nna fa Rara a sa dira tshwetso ya gore a ka tla.”+66 Ka ntlha ya seo, bontsi jwa barutwa ba gagwe ba ne ba boela kwa dilong tse ba di tlogetseng kwa morago+ mme ba se ka ba tlhola ba tsamaya le ene.67 Ka jalo, Jesu o ne a raya baaposetoloi ba gagwe ba ba 12 a re: “A le lona lo batla go tsamaya?”68 Simone Petere o ne a mo raya a re: “Morena, re tla ya kwa go mang?+ Wena o bua mafoko a a nayang botshelo jo bo sa khutleng.+69 Re dumetse e bile re a itse gore wena o Motlhanka yo o Boitshepo wa Modimo.”+70 Jesu o ne a ba raya a re: “Ke ne ka lo tlhopha lona ba ba 12, a ga go jalo?+ Le fa go ntse jalo, mongwe wa lona o tshwana le Diabolo.”*+71 Tota o ne a bua ka Judase morwa Simone Isekariota, ka gonne e ne e le ene yo a tlileng go mo rekisa, le fa gone e ne e le mongwe wa baaposetoloi ba ba 12.+


text:
3 Go ne go na le monna mongwe wa Bafarasai yo o neng a bidiwa Nikodemo,+ yo e neng e le mmusi wa Bajuda.2 Monna yono o ne a ya kwa go Jesu go le bosigo+ mme a mo raya a re: “Rabi,+ re a itse gore o moruti yo o tswang kwa Modimong, ka gonne ga go na ope yo o ka dirang dikgakgamatso tseno+ tse o di dirang fa a sa thusiwe ke Modimo.”+3 Jesu o ne a mo raya a re: “Ammaaruri ammaaruri ke a go bolelela, fa motho a sa tsholwe gape,*+ ga a ka ke a bona Bogosi Jwa Modimo.”+4 Nikodemo o ne a mo raya a re: “Motho a ka tsholwa jang a godile? Ga a ka ke a tsena mo popelong ya ga mmaagwe lekgetlo la bobedi mme a tsholwa, gakere?”5 Jesu o ne a mo araba a re: “Ammaaruri ammaaruri ke a go bolelela, fa motho a sa tsholwe ka metsi+ le moya,+ ga a ka ke a tsena mo Bogosing Jwa Modimo.6 Se se tshotsweng ke batho* ke motho,* mme se se tshotsweng ke moya ke moya.7 O se ka wa gakgamala ka gonne ke ne ka lo raya ka re: Lo tshwanetse go tsholwa gape.8 Phefo e fokela kwa e batlang go fokela gone, mme o utlwa modumo wa yone, le fa go ntse jalo, ga o itse kwa e tswang gone le kwa e yang gone. Go ntse jalo le ka mongwe le mongwe yo o tshotsweng ke moya.”+9 Nikodemo o ne a mo raya a re: “Dilo tseno di ka direga jang?”10 Jesu o ne a mo araba a re: “E ka re o le morutisi mo Iseraele o bo o sa itse dilo tseno?11 Ammaaruri ammaaruri ke a go bolelela, se re se itseng re a se bua, mme se re se boneng re se bolelela batho, mme lona ga lo amogele se re se lo bolelelang.12 Fa ke lo boleletse dilo tsa mo lefatsheng mme lo sa dumele, lo tla dumela jang fa ke lo bolelela dilo tsa kwa legodimong?13 Mo godimo ga moo, ga go na motho ope yo o tlhatlogetseng kwa legodimong+ fa e se yo o fologileng kwa legodimong,+ e bong Morwa motho.14 Mme fela jaaka Moshe a ne a tsholetsa noga kwa nageng,+ Morwa motho le ene o tshwanetse go tsholediwa jalo,+15 gore mongwe le mongwe yo o dumelang mo go ene a tle a nne le botshelo jo bo sa khutleng.+16 “Gonne Modimo o ratile lefatshe thata mo a ileng a ntsha Morwawe yo o tshotsweng a le esi,+ gore mongwe le mongwe yo o dumelang mo go ene a se ka a senngwa mme a nne le botshelo jo bo sa khutleng.+17 Gonne Modimo ga a romela Morwawe mo lefatsheng gore a tle go atlhola lefatshe, mme o mo rometse gore a tle go boloka lefatshe.+18 Ope fela yo o dumelang mo go ene ga a kitla a atlholwa.+ Ope fela yo o sa dumeleng mo go ene o setse a atlhotswe, ka gonne ga a ka a dumela mo leineng la Morwa Modimo yo o tshotsweng a le esi.+19 Jaanong batho ba tla atlholwa ka ntlha ya seno: lesedi le tlile mo lefatsheng,+ mme batho ba ratile lefifi thata go feta lesedi, ka gonne ditiro tsa bone di ne di le bosula.20 Gonne ope fela yo o dirang dilo tse di bosula o tlhoile lesedi e bile ga a tle mo leseding, gore ditiro tsa gagwe di tle di se ka tsa senoga.*21 Mme ope fela yo o dirang se se siameng o tla mo leseding,+ gore go tle go bonale gore ditiro tsa gagwe di dirilwe go dumalana le thato ya Modimo.”22 Morago ga moo Jesu le barutwa ba gagwe ba ne ba ya kwa metsaneng ya Judea, mme o ne a nna nakonyana le bone koo e bile o ne a kolobetsa.+23 Mme Johane le ene o ne a kolobetsa kwa Aenone gaufi le Salima, ka gonne go ne go na le metsi a mantsi koo,+ mme batho ba ne ba nna ba ya kwa go ene mme o ne a ba kolobetsa;+24 ka gonne Johane o ne a ise a tsenngwe mo kgolegelong.+25 Jaanong barutwa ba ga Johane ba ne ba ganetsana le Mojuda mongwe ka kgang ya go nna phepa mo matlhong a Modimo.26 Ka jalo, ba ne ba ya kwa go Johane mme ba mo raya ba re: “Rabi, monna yo o neng a na le wena ka kwa letlhakoreng le lengwe la Joredane, yo o neng wa re bolelela ka ene,+ le ene o a kolobetsa e bile batho botlhe ba ya kwa go ene.”27 Johane o ne a re: “Motho ga a ka ke a amogela sepe fa a sa se newa ke Modimo.28 Lona ka bolona lo basupi ba gore ke ne ka re, ‘Ga ke Keresete,+ mme ke rometswe kwa pele ga gagwe.’+29 Ope fela yo o nang le monyadiwa ke monyadi.+ Mme fa tsala ya monyadi e ema gaufi le monyadi e bo e mo utlwa a bua, e itumela thata. Ka tsela e e tshwanang, le nna ke itumetse thata.30 Keresete ene tiro ya gagwe e tshwanetse go tswelela e oketsega, mme nna tiro ya me e tshwanetse go tswelela e fokotsega.”31 Motho yo o tswang kwa godimo,+ o kwa godimo ga ba bangwe botlhe. Motho yo o tswang mo lefatsheng, o tswa mo lefatsheng e bile o bua ka dilo tsa lefatshe. Motho yo o tswang kwa legodimong, o kwa godimo ga ba bangwe botlhe.+32 O bolelela batho se a se boneng le se a se utlwileng,+ mme ga go na motho ope yo o dumelang se a se buang.+33 Yo o dumetseng se a se buang o tlhomamisitse* gore Modimo o boammaaruri.+34 Gonne yo Modimo a mo rometseng o bua mafoko a Modimo,+ ka gonne Modimo o aba moya ka bopelotshweu.*35 Rara o rata Morwa+ e bile o mo neile taolo mo dilong tsotlhe.+36 Yo o dumelang mo go Morwa o tlile go bona botshelo jo bo sa khutleng;+ yo o sa utlweng Morwa ga a kitla a bona botshelo,+ mme bogale jwa Modimo bo tla nna bo le mo go ene.+
Dintlha Tse di Kwa Tlase
^ Kgotsa gongwe “a sa tsholwe go tswa kwa godimo.”


text:
Ga lo sa tlhole lo le batlhanka ba boleo mme lo batlhanka ba Modimo (15-23)
Dituelo tsa boleo ke loso; mpho ya Modimo ke botshelo (23)
6 A re tshwanetse go tswelela re dira boleo, gore bopelonomi jo bogolo* jo Modimo a re bontshang jone bo oketsege?2 Le e seng! E re ka re sa tlhole re laolwa ke boleo,+ goreng re ka tswelela re dira maleo?+3 Kgotsa a ga lo itse gore rotlhe ba re neng ra kolobediwa mo go Keresete Jesu,+ re ne ra kolobediwa mo losong lwa gagwe?+4 Ka jalo, re ne ra fitlhwa le ene ka go kolobediwa mo losong lwa gagwe,+ gore fela jaaka Keresete a ne a tsosiwa mo baswing ka maatla a a galalelang a ga Rara, le rona ka tsela e e tshwanang re tle re tshele botshelo jo bosha.+5 E re ka re kopanngwa le ene ka gonne re swa ka tsela e a neng a swa ka yone,+ gape re tla kopanngwa le ene ka go tsosiwa ka tsela e a neng a tsosiwa ka yone.+6 Gonne re a itse gore botho jwa rona jwa bogologolo bo ne jwa kokotelwa mo koteng le ene+ e le gore dikeletso tse di bosula di se ka tsa tlhola di laola mebele ya rona,+ gore re se ka ra tlhola re nna batlhanka ba boleo.+7 Gonne yo o suleng o itshwaretswe* boleo jwa gagwe.8 Mo godimo ga moo, fa e le gore re ne ra swa le Keresete, re dumela gore gape re tla tshela le ene.9 Gonne, e re ka jaanong re itse gore Keresete o tsositswe mo baswing,+ ga a tlhole a swa;+ loso ga lo tlhole lo na le maatla mo go ene.10 O ne a swa gangwe fela gore boleo bo se ka jwa tlhola bo nna teng,+ mme gone jaanong o tshelela go dira thato ya Modimo.11 Ka tsela e e tshwanang, le lona lo itseye lo sule mo tseleng e lo neng lo tshela ka yone ya boleo mme lo itseye lo tshela gore lo tle lo dire thato ya Modimo ka gonne lo balatedi ba ga Keresete Jesu.+12 Ka jalo, lo se ka lwa letlelela boleo gore bo lo laole. Lo se ka lwa ineelela dikeletso tsa lona.+13 Gape lo se ka lwa neela mebele* ya lona mo boleong gore lo dire se se bosula. Go na le moo, ipeyeng mo diatleng tsa Modimo jaaka e kete lo tsositswe mo baswing gore lo tshele. Bayang mebele* ya lona mo diatleng tsa Modimo gore lo dire se se molemo.+14 Gonne boleo ga bo a tshwanela go lo laola, ka gonne ga lo latele molao+ mme Modimo o lo naya bopelonomi jo bogolo.+15 A seno se raya gore re tshwanetse go leofa ka gonne re sa latele molao mme re amogela bopelonomi jo bogolo?+ Le e seng!16 A ga lo itse gore fa lo ikobela motho yo mongwe, lo nna batlhanka ba motho yoo?+ Ka jalo, fa lo nna batlhanka ba boleo+ lo tla swa,+ mme fa lo nna batlhanka ba ba kutlo lo tla bolelwa lo siame.17 Mme re leboga Modimo gore le fa lo kile lwa bo lo le batlhanka ba boleo, lo ne lwa nna kutlo ka pelo yotlhe mo go se lo se rutilweng.18 Fa lo sena go gololwa mo boleong,+ lo ne lwa nna batlhanka ba tshiamo.+19 E re ka lo le bokoa ka ntlha ya boleo, ke bua le lona ke dirisa mafoko a batho ba a tlhaloganyang. Lo kile lwa bo lo letla gore dikeletso tsa lona di lo dire batlhanka ba dilo tse di itshekologileng* le tse di bosula. Jaanong lwelang go nna le dikeletso tse di tla dirang gore lo nne batlhanka ba se se siameng le se se boitshepo.+20 Fa lo ne lo le batlhanka ba boleo, lo ne lo sa tlhoke go dira se se siameng.21 Jaanong, ditiro tsa lona di ne tsa nna le diphelelo dife ka nako eo? Lo ne lwa dira dilo tse gone jaanong di lo tlhabisang ditlhong, mme dilo tseo di dira gore batho ba swe.+22 Le fa go ntse jalo, e re ka jaanong lo golotswe mo boleong e bile lo le batlhanka ba Modimo, diphelelo tsa ditiro tsa lona di boitshepo+ e bile di felela ka botshelo jo bo sa khutleng.+23 Gonne dituelo tsa boleo ke loso,+ mme mpho e Modimo a re nayang yone ke botshelo jo bo sa khutleng+ a dirisa Keresete Jesu, Morena wa rona.+


text:
Letshwao la Setšhaba, e leng letshwao la naga, ke letshwao le le kwa godimo le le bonalang la naga.
Letshwao la Setšhaba gape ke karolo ya Kano e Kgolo (Nice Seal), e e neng e kaiwa jaaka letshwao le le kwa godimo la naga. Thata ka botlalo e newa setlankana sengwe le sengwe se se nang le Kano e Kgolo, ka se se kaya gore e dumeletswe ke Moporesitente wa Aforika Borwa.
Letshwao la Setšhaba la Aforika Borwa le ne la tsena tirisong ka Letsatsi la Kgololosego, 27 Moranang 2000. Phetogo eno e supa maikemisetso a Mmuso a go dira gore go lemogwe diphetogo tsa setemokrasi mona Aforika Borwa le mowa o moša wa go rata naga yaabo rona.
Letshwao la Setšhaba ke setlhopa sa dilo tse di rulagantsweng ka dikarolo tsa sedika sa sebopego sa lee search engine marketing se aroganeng, nngwe e beilwe godimo ga e nngwe.
Popegolee e e kwa tlase e emetse dielemente tsa motheo
Elemente ya ntlha ke moono o o mo teng ga seripa sa sediko se setala. Seripa sa sediko se konosediwa ke manaka a amabedi a tlou a a lebaganeng a supile kwa godimo. Mo teng ga popegolee e e bopilweng ke manaka a ditlou go na le ditsebe tse pedi tsa korong tse di lebaganeng, mme tsona di bopa thebe ya gauta e e beilweng fa gare.
Popego ya thebe e lebega jaaka moropa, mme e na le ditshwantsho tse pedi tsa batho tse di tswang mo botaking jwa Makhoisan jwa matlapa. Ditshwantsho tse di tlhagelela di lebagane di dumedisana le go supa kopano.
Fa godimo ga thebe ke lerumo le molamu, di fapaantswe go dira selo se le sengwe. Dielemente tse di rulagantswe ka tlhoafalo go tsepama mo thebeng le go konosetsa popegolee e e kwa tlase ya motheo.
Popegolee ya tlhatlogo
Fa godimo fela ga popegolee ya motheo, ke bogare jo bo bonalang jwa Letshwao la Setšhaba, Protea. Dikalana tsa Protea di tlhagelela ka paterone ya khutlotharo go supa botsweretshi jwa Aforika.
Tlhame e beilwe fa godimo ga Protea mme lebolomo le bopa sehuba sa nonyane e. Tlhame e eme ka diphuka tsa yona di tsholeditswe ka mokgwa wa segosi e bile o tlhatloga. Diphofa tse di bonalang sentle tsa tlhogo ya tlhame di dirile korone mo tlhogong e e thata e bile e le le kelotlhoko.
Letsatsi le le tlhabang le beilwe fa gare ga diphuka tsa tlhame mme le konosetsa popegolee ya tlhatlogo.
Momagano ya dipopegolee tsa kwa godimo le kwa tlase, di golagana go bopa tiragalo e e golaganeng e e senang bokhutlo, le mowa o o edileng fa gare ga dielemente tsa motheo o tlisa botlhami jo bo tletseng botshelo, jo bontle e bile bo kgethegile. Le fa go le jalo, e sa ntse e na le tsepamo, motsamao le botlhokwa jo bo tlhokegang mo Letshwaong la Setšhaba.
Popegolee ya motheo
Popegolee ya tlhatlogo
- Lelomo lwa Protea
Letshwao la bontle ba naga ya rona le katlego ya bokgoni ba rona jaaka setšhaba search engine marketing se dirang go fitlhela Tsosoloso ya Aforika – le supa kopano e akaretsang ya dilo tsotlhe tseo di tswang fa mmung mme di tlhokometswe go tswa kwa godimo. Mebala e e itsegeng thata ya Aforika e neetswe Protea – botala, gauta, bohibidu le bontsho.
- Mmamolongwana
E tshwantshitswe e fofa – ditlamorao tsa kgolo ya tlhago le lebelo. Nonyane e e maatla eo maoto a yona – a bontshwang ka lerumo le sebepi – a e direla thata fa e tsoma dinoga, e leng sengwe search engine marketing se supang tshireletso ya setšhaba kgatlhanong le dira tsa sona. Ke morongwa wa magodimo mme e dirisa tshwaro wa yona mo lefatsheng. Ka tsela eno, ke letshwao lwa boitseanape bo botona. Maphuka a a tsholeditsweng a supa go tsholetswa ga setšhaba sa rona, mme gape e ntse e re sireletsa.
- Letsatsi le tlhabang
Letshwao la kganya le bontle. Le supa tshepiso ya tswalo-boša, bokgoni ba dikakanyo tse di mafolofolo, kitso, katlholo e nepagetseng le maatla a thato. Ke letshwao lwa motlhodi wa bophelo, lwa kganya le botho ka kakaretso.
Sebopego se se feleletseng sa letshwao le lentšha lwa setšhaba se kopanya sedika sa sebopego sa lee se se fa tlase le se se fa godimo ka tshupo ya gosafeleng. Tsela e e kopanyang fa tlase kwa bofelong, ka mela ya meno a tlou, ka kgala (horizon) godimo ga fao letsatsi le tlhabang fa godimo, le bopa popego ya lee leo le bopang lefatshe ka bophara leo mmamolongwana a tswang mo go sona. Sentlesentle, sebopego seno se supa tsalo seša ya mowa wa setšhaba sa rona se setona sa bagale.
Kgoro e e mabapi le Botaki, Setso, Saense le Thekenoloji e ne ya kopa dikakanyo tsa setšhaba mabapi le letshwao le lentšha la sešhaba ka ngwaga wa 1999. Go ne ga kwalwa dintlha tse di kgutswane ka dikakanyo tse di fitlhetsweng fa setšhabeng le fa Kabineteng. Government Communication and Information System (GCIS), e ne ya ikopanya le Design South Africa – mokgatlho o akaretsang o o emetseng mekgatlho ya botaki naga ka bophara – go buisana le baitseanape ba botaki ba itlhagisitseng ba ba lesome. Bataki ba le bararo ba ne ba tlhopiwa go bontsha Kabinete dikakanyo tsa bone ka ga Letshwao la naga. Setshwantsho sa Rre Iaan Bekkers, se ne sa tlhopiwa go nna Letshwao le lentšha lwa naga. Ene ke molaodi wa FCB Group mme o takile matshwao a mantsinyana a boikitsisi a mekgatlho ya mmuso le ya poraefete.
Batho Pele ke puo ya Sesotho e e kayang “go beiwa ga batho kwa setlhogong” fa go tlameleng ka ditirelo, mme yona e tlama badiredi puso go direla batho botlhe ba Aforika Borwa. Metheo le dintlha tsa botlhokwa tsa Batho Pele, di tshegetsa Letshwao lwa Setšhaba. Ka letsatsi la 1 Diphalane 1997, ditirelo tsa mmuso di ne tsa dira letsholo lwa Batho Pele maikaelelo e le go tlhabolola tlamelo ya ditirelo fa setšhabeng.
Batho Pele ke maikemisetso go fitlhela metheo le dintlha tse di botlhokwa:
- Ditherisano tse di kgafetsa ka ga boleng ba ditirelo tse di tlamelwang
- Go bea maemo a amogelesegileng a ditirelo ka go bua ka boleng ba ditirelo tse di tshwanetseng go tlamelwa
- Go oketsa kgonagalo ya go fihlela ditirelo segolo setonna go bao ba neng ba sa di fitlhele ka tshwanelo mo nakong ya maloba
- Go netefatsa maemo a a kwa godimo a tlôtlo ka go latela maemo a amogeselegieng a beilweng ka ga tshwaro ya badirisi ba ditirelo
- Go tlamela ka tshedimosetso e e oketsegileng e e tlhabolotsweng ka ga ditirelo gore badirisi ba nne le tshedimosetso e e mabapi e e tshwanetseng
- Go oketsa go se fitlhe sepe le go dira phatlhalatsa ka ga tsela eo ditirelo di tlamelwang ka yona
- Go siamisa fa re sa atlegang le diphoso gore mathata a rarololwe kana a siamisiwe ka tsela e e siameng
- Go tlamela ka boleng jo bo golo mo mading gore badirisi ba ditirelo ba bone gore madi a bone a lekgetho a dirisiwa ka tsela e e tlhoko e e tshwanetseng.
- Batho Pele e ka ga go tlosa ditsamaiso tsa ka fa teng tse di senyang e bile di le tlhwatlhwagodimo tse di neng di sa direlwa go baya ditlhoko tsa batho kwa pele. E ka ga go netefatsa gape gore thulaganyo ya matlole a bodiredipuso e nyalana le ditlhoko tse di kwa godimo tsa setšhaba.
Ditokafatso tse dintsi tse baagi ba ratang go di bona, ga di rekwe, jaaka: monyebo, go tshola badirisi ka tlotlo, go ikanyega fa o rebola tshedimosetso le go kopa tshwarelo fa dilo di sa tsamae sentle. Se ga se ntlha ya ditlabelo tse dingwe – ke ka ga go dirisa maemo a a farologaneng a maitsholo.
Tokafatso ya thebolo ya ditirelo e ka ga go nyalanya sengwe le sengwe se re se dirang le meono ya “tirelo go badirisi”. Go tsenngwa tirisong ga Batho Pele ga se tiro ya gangwe fela. Ke tiragalo e e tswelelelang go tshela, e e tla tswelelang dingwaga di le dintsi, e ntse e tokafala ka gale.
Re tshwanetse go dira mmogo, re le Mmuso le setšhaba, go dira gore metheo ya Batho Pele e nne boammaruri mo setšhabeng search engine marketing se direlang botshelo jo bo botoka. (Puo ka Moporesitente Thabo Mbeki kwa go tsenngweng tirisong ga Letshwao la Setšhaba kwa Kwaggafontein, Bloemfontein, ka 27 Moranang 2000).
Compiled by: Authorities Communication and Info System (GCIS), April 2000


text:
Breast milk
Mashi a lebele ke mashi a a diriwang ke mabele a motho wa mme, a direlwa masea. mashi ke motswedi wa menontshane ya masea a a sa tswang go tsholwa pele ga ba simolola go ja le go sila dijo, masea a magolwane ba ka tswelela ba amusiwa ele gone fela kana go kopantswe le go ja dijo go tswa kgwedi tse thataro fa ngwana a simolola dijo.
Dipoelo[paakanyo | edit source]
ngwana yo o ayang mo go mmagwe ke tsela e e tlwaelesegileng ya go bona mashi a lebele, mme mashi a ka gopiwa abo a nowa ka lebotlele,kopi kana leswana. Mashi a lebele a ka fiwa ke mme o sele e seng ene mmagwe ngwana , e ka nna ka go abela mashi a a pompilweng, kana fa mme a amusa ngwana ka lebele la gagwe mme ese ngwana wa gagwe.


text:
Baebele ya Reng ka Keresemose?
Karabo ya Baebele
Baebele ga e re bolelele gore Jesu o tshotswe leng e bile ga e re bolelele gore re keteke letsatsi la botsalo jwa gagwe. Cyclopedia ya ga McClintock le Strong ya re: “Moletlo wa Keresemose ga o a tlhomiwa ke Modimo, e bile ga o umakiwe mo TN [Tesetamente e Ntšha].”
Go na le moo, dipatlisiso di bontsha gore Keresemose e simologile kwa meetlong ya bodumedi jwa boheitane. Baebele e bontsha gore re kgopisa Modimo fa re mo obamela ka tsela e a sa e amogeleng.—Ekesodo 32:5-7.
Tshimologo ya dingwao tsa Keresemose
Go keteka letsatsi la botsalo jwa ga Jesu: “Bakeresete ba bogologolo ba ne ba sa keteke botsalo [jwa ga Jesu] ka gonne ba ne ba tsaya go keteka botsalo jwa motho ope fela e le ngwao ya boheitane.”—The World Book Encyclopedia
December 25: Ga go na bosupi bope jwa gore Jesu o tshotswe ka letsatsi leno. Baeteledipele ba Kereke ba ne ba tlhopha letlha leno gore le tsamaisane le meletlo ya boheitane e e neng e tshwarwa ka paka ya mariga fa nako ya motshegare e le khutshwane.
Go aba dimpho, go dira meletlo le diphathi: The Encyclopedia Americana ya re: “Dingwao tsa Keresemose tsa go ijesa monate di dirwa go ya ka tsela e go neng go ketekwa Saturnalia, e leng mokete wa Baroma o o neng o ketekwa mo bogareng jwa December. Ka sekai, mokgwa wa go dira mekete e e feteletseng, go abelana dimpho, le go tshuba dikerese o tserwe mo moketeng ono.” Encyclopædia Britannica ya re “go ne go sa dirwe tiro kgotsa kgwebo epe” ka letsatsi la go keteka Saturnalia.
Dipone tsa Keresemose: Go ya ka The Encyclopedia of Religion, Bayuropa ba ne ba kgabisa matlo a bone “ka dipone le dilo tse ditala tsa mefuta yotlhe” fa ba keteka paka ya mariga ka nako ya fa motshegare o le mokhutshwane e bile ba ne ba di dirisa go thibela meya e e boikepo.
Setlhare sa mistletoe le sa holly: “Baruti ba ne ba re setlhare sa mistletoe se kgona go dira dikgakgamatso. Setlhare sa holly se se nnang se le setala se ne se obamelwa ka tsholofelo ya gore letsatsi le tla tlhaga gape.”—The Encyclopedia Americana.
Setlhare sa Keresemose: “Go obamela setlhare sa Keresemose go ne go tlwaelegile mo bathong ba kwa Yuropa ba baheitane mme ba ne ba tswelela ba dira jalo fa ba sena go sokologela mo Bokereseteng.” Sengwe sa dilo tse di ileng tsa dira gore kobamelo ya setlhare e tswelele ke ngwao ya go “baya setlhare sa Keresemose mo kgorong kgotsa mo ntlong ka nako ya malatsi a boikhutso mo gare ga paka ya mariga.”—Encyclopædia Britannica.


text:
141Pesalome ya ga Dafita e e kwaletsweng moopedisi.
Lesilo le bua mo pelong ya lone
le re:
“Modimo ga o yo.”
Ba a senya, ba dira tsa maila;
ga go ope yo o dirang molemo.
2Morena o lebile bana ba batho
a le mo legodimong,
go bona,
fa go le mongwe yo o botlhale,
yo o batlang Modimo.
3Ba fapogile botlhe,
ba senyega mmogo.
Ga go ope yo o dirang molemo,
le e seng a le mongwe fela.
Baroma 3:10-12
4A botlhe ba ba dirang tshiamololo
ga ba na kitso,
bona ba ba metsang batho ba me
jaaka ba ja senkgwe?
Morena ga ba mmitse.
5Foo14:5 Go tewa ka letsatsi la katlholo. ba tla tshoga
mo go boitshegang;
gonne Modimo
o mo losikeng lo lo siameng.
6Maano a ba a logelang mmogisegi
a tla ba tlhabisa ditlhong,
gonne Morena
ke botshabelo jwa gagwe.
7E kete pholoso ya Iseraele
e ka bo e tla e e tswang mo Sione!
E ne e tla re Morena a fetola
tatlhego ya morafe wa gagwe,
Jakobe a duduetse,
Iseraele a itumele.


text:
311Ke fa a utlwa dipolelo tsa bomorwa Labane ba re: “Jakobe o tsere dilo tsotlhe tse e neng e le tsa ga rraetsho. Khumo yotlhe e o e phuthile e tswa mo go tsa ga rraetsho.”
2Le gona Jakobe a lemoga sefatlhego sa ga Labane gore ga se tlhole se mo leba sentle jaaka maabane le maloba. 3Jaanong Morena a raya Jakobe a re: “Boela kwa lefatsheng la borraago le kwa go ba ga eno; ke tla nna nao.”
4Ke fa Jakobe a roma motho go biletsa Ragele le Lea kwa nageng kwa letsomaneng la gagwe, 5a ba raya a re: “Ke lemoga ka sefatlhego sa ga rraeno, fa a sa tlhole a nteba jaaka maabane le maloba, mme Modimo wa ga rre o ntse o na le nna.
6Lo itse ka losi, fa ke diretse rraeno ka thata yotlhe ya me. 7Mme rraeno o ntsieditse, a fetola tuelo ya me gasome; mme Modimo ga o a ka wa mo leseletsa go ka ntshenyetsa. 8Ya re fa a re: ‘Tse dikgwebana e tla nna tuelo ya gago,’ letsomane lotlhe la tsala tse dikgwebana. Fa a re: ‘Tse dikgwana e tla nna tuelo ya gago,’ letsomane lotlhe la tsala tse dikgwana.
9Ke Modimo o o amogileng rraeno difutshane, wa di nnaya.
10“Ka sebaka sa go gwelwa ga difutshane, ka tlhatlosa matlho, ka bona mo torong, ka fitlhela diphelehu le diphoko tse di neng di gwela difutshane, e le tse di nang le bogwana le bongolwana le bogwebana. 11Mme moengele wa Modimo a nthaya mo torong a re: ‘Jakobe!’ Ka re: ‘Ke fano.’ 12A ba a re: ‘A ko o tlhatlose matlho, o bone diphelehu le diphoko tsotlhe tse di gwelang difutshane, ke tse di nang le bogwana le bongolwana le bogwebana. Gonne ke bonye dilo tsotlhe tse Labane o di go direlang. 13Ke nna Modimo wa Bethele kwa o tloditseng lentswe la segopotso teng, kwa o inkanetseng maikano teng. Jaanong, nanoga o tlogele lefatshe leno, o boele kwa lefatsheng la ga eno!’ ”
14Ragele le Lea ba mo araba ba re: “A re sa ntse re na le kabelo gongwe boswa mo lapeng la ga rraetsho? 15A ga ke re, re kaiwa baeng fela ke ene? Kana o re rekisitse. Le gona o ntse a ja magadi a rona. 16Tota khumo yotlhe e Modimo o e amogileng rraetsho ke ya rona le bana ba rona. Jaanong dira tsotlhe tse Modimo o di go laetseng.”
17Ke fa Jakobe a huduga. Bana ba gagwe le basadi ba gagwe a ba palamisa dikammele, 18a tsaya diruiwa tsotlhe tsa gagwe le dithoto tsotlhe tse a di itiretseng le metlhape yotlhe ya gagwe e a e bapetseng kwa Phatane-Arame, a boela kwa go Isaka, rraagwe, kwa lefatsheng la Kanana. 19Labane o ne a sa ntse a ile go beola dinku tsa gagwe. Ke fa Ragele a utswa modimo wa seseto wa ga rraagwe. 20Mme Jakobe a tsietsa Labane wa Mosiria, a mo lobela, fa a rata go ngwega. 21A ngwega jalo ka tsotlhe tse o nang natso, a tloga, a tshela noka ya Ferathe, a tswelela pele go ya kwa dithabeng tsa Gileate.
22Mme e rile ka letsatsi la boraro Labane a bolelelwa gore Jakobe o ngwegile. 23Ke fa a tsaya bomorwa-rraagwe, a ya nabo, a mo latela a le bokgakala jwa malatsi a supa, a mo tshwara kwa dithabeng tsa Gileate. 24Mme Modimo wa tla kwa go Labane wa Mosiria ka toro bosigo, wa mo raya wa re: “O itise gore o se ka wa bua le Jakobe ka bosula, fa e se ka molemo.”
Diane 16:7
25Labane a fitlha kwa go Jakobe. Jakobe o ne a tlhomile tente ya gagwe mo thabeng nngwe, Labane le ene a tlhoma ya gagwe mo thabeng e nngwe, e bong ya Gileate, a na le bomorwa-rraagwe.
26Mme Labane a raya Jakobe a re: “O dirileng fa o ntobetse, wa hudusa bomorwadiake jaaka batshwarwi ba ntwa? 27Ke ka ntlha ya eng, fa o ngwegile, wa ntsietsa, wa se ka wa nkitsise? Kana nka bo ke go felegeditse ka boitumelo, ka difela le ka meropa le diharepa! 28Ga o a ka wa nteseletsa go ka atla bomorwaake le bomorwadiake! O dirile ka boeleele. 29Diatla tsa me di na le thata go ka lo direla bosula. Mme Modimo wa ga rraeno o letse o ntheile bosigo wa re: ‘Itise gore o se ka wa bua le Jakobe ka bosula, fa e se ka molemo.’
30“Jaanong go siame, o hudugile, gonne o ne o tlhologeletswe lelapa la ga rraago thata. Mme ke ka ntlha ya eng fa o utswile modimo wa me?”
31Jakobe a araba Labane a re: “Ke ne ka boifa gore o ka tla wa ntseela bomorwadio ka thata. 32Jaanong yo o tla fitlhelang modimo wa gago mo go ene, a a se ka a phela. Mphukutse fa pele ga bomorwa-rraetsho, o o batle.” Jakobe o ne a sa itse, fa Ragele a o utswile.
33Ke fa Labane a batla mo tenteng ya ga Jakobe le mo go ya ga Lea le mo go ya malata a mabedi, mme a se ka a o bona. A ba a tswa mo tenteng ya ga Lea, a tsena mo go ya ga Ragele. 34Mme Ragele o ne a tsere modimo oo, a o beile mo seipeeletsong sa kammele, a ntse mo go ona. Labane a fukutsa tente yotlhe, mme a se ka a o bona. 35Ke fa Ragele a raya rraagwe a re: “A matlho a morena wa me a se ka a tuka bogale, fa ke palelwa ke go nanoga fa pele ga gago. Gonne ke na le mokgwa wa basadi.” Labane a fukutsa, mme a se ka a bona modimo oo.
36Mme Jakobe a tuka bogale, a omanya Labane. Jakobe a simolola go bua, a botsa Labane a re: “Ke sentseng? Ke fositse ka eng, fa o tla, o ntshetse morago ka bogale jo bo tukang? 37E re ka o fukuditse dithoto tsa me tsotlhe, a o ne wa bona sengwe sa dithoto tsa lapa la gago? Se bee fano fa pele ga ba ga rona gore ba atlhole fa gare ga me le wena. 38E setse e le dinyaga di le 20 ke ntse ke na nao. Dinku tsa gago le dipodi tsa gago ga di ise di ke di folotse. Diphelehu tsa letsomane la gago ga ke a di ja. 39Tse di gagotsweng ke dibata ga ke a ka ka di go tlisetsa; ke ne ke na le go di lefa, o di lopa mo diatleng tsa me, le fa di ne di utswilwe motshegare gongwe bosigo.
40Ke ne ke bolawa ke letsatsi motshegare le serame bosigo; ke tlhoka boroko. 41Ke ntse dinyaga di le 20 mo lapeng la gago, ka go direla dinyaga di le 14 ka ntlha ya bomorwadio le dinyaga di le thataro ka ntlha ya letsomane la gago, mme o fetotse tuelo ya me gasome.
30:31,32
42Fa Modimo wa ga rre, Modimo wa ga Aborahame, ona o Isaka a o boifang, o ka bo o se na le nna, ruri, wena o ka bo o ntsamaisitse ke iphotlhere fela. Fela Modimo o bonye pogisego ya me le matsapa a diatla tsa me; e bile o letse o di atlhotse.”
43Labane a fetola Jakobe a re: “Basadi ba ke bomorwadiake le basimane ba ke bana ba me le letsomane le ke letsomane la me le tsotlhe tse o di bonang ke tsa me. Mme jaanong bomorwadiake gongwe bana ba bone ba ba ba tsetseng, nka ba tlhokofatsa jang kajeno? 44A re dire kgolagano, nna le wena gore e nne sesupo gare ga me le wena.”
45Ke fa Jakobe a tsaya lentswe, a le tlhoma go nna segopotso.
46Jaanong Jakobe a raya bomorwa-rraagwe a re: “Kgobokanyang majwe.” Ba tsaya majwe, ba dira sefikantswe. Ba feta ba jela mmogo mo godimo ga sona. 47Labane a se bitsa Jegare-Sahadutha.31:47 Ke go re: Mokoa wa bosupi. Jakobe ene a se bitsa Galete.31:47 Ke go re: Mokoa wa bosupi. 48Ke fa Labane a re: “Sefikantswe se ke sesupo gare ga me le wena kajeno.” Ke ka moo se biditsweng Galete,
24:27
49le Mitsepha31:49 Ke go re: Sefata gongwe serala., ka Labane a rile: “Morena a okomele fa gare ga me le wena, fa re sena go kgaogana. 50Fa o ka bogisa bomorwadiake, gongwe fa o tsaya basadi ba bangwe kwa ntle ga bomorwadiake – le fa go se na ope fa go rona, itse gore Modimo ke mosupi fa gare ga me le wena.” 51Labane a raya Jakobe gape a re: “Bona, sefikantswe ke se le lentswe la segopotso ke le, ke di tlhomile fa gare ga me le wena. 52Sefikantswe se ke sesupo, lentswe la segopotso le ke sesupo sa gore, ke se ka ka feta sefikantswe se, ka tla kwa go wena; mme le wena o se ka wa feta sefikantswe se le lentswe la segopotso le, wa tla kwa go nna ka maikaelelo a a bosula. 53A Modimo wa ga Aborahame le Nahore, ona Modimo wa ga rraabo, o atlhole fa gare ga rona.” Ke fa Jakobe a ikana ka ona o o boifiwang ke Isaka rraagwe.
54Jakobe a ba a dira setlhabelo gona mo thabeng, a laletsa bomorwa-rraagwe, ba ja dijo mmogo, ba lala mo thabeng. 55Jaanong Labane a phakela mosong, a atla bomorwawe le bomorwadie, a ba tshegofatsa. Labane a ba a tloga, a boela kwa ga gabo.


text:
201E rile ka ngwaga wa bosupa ka kgwedi ya botlhano ka letsatsi la lesome ga tla banna bangwe ba bagolo ba Baiseraele go botsa Morena, ba nna fatshe fa pele ga me.
2Ke fa Lefoko la Morena le tla kwa go nna le re: 3“Morwa-motho, bua le bagolo ba Baiseraele, o ba ree o re: ‘Morena Modimo o bua jaana a re: A lo tlile go mpotsa? Ka bophelo jwa me! Ke a gana go bodiwa ke lona,’ go bua Morena Modimo.
4“A o tla ba sekisa? A o tla ba kgalemela, morwa-motho? Ba itsise maleo a borraabo, 5o ba ree o re: Morena Modimo o bua jaana o a re: E rile ka letsatsi le ke tlhophileng Iseraele ka lone, ka ikanela losika lwa lelapa la ga Jakobe, ka ba ikitsise kwa lefatsheng la Egepeto, ka ba tsholeletsa seatla ka re: Ke nna Morena, Modimo wa lona!
6Ka ba ikanela ka letsatsi leo go ba ntsha mo lefatsheng la Egepeto le go ba isa kwa lefatsheng le ke le ba tlhaoletseng, le le elang mašwi le dinotshe, le e leng le lentle go gaisa mafatshe otlhe. 7Ka ba laela ka re: A mongwe le mongwe wa lona a latlhe maila a a kgatlhang matlho a gagwe! Lo se ka lwa itlatsa maswe ka medimo e e makgapha ya Baegepeto. Modimo wa lona ke nna Morena.
8Mme ba nkganetsa, ba gana go nkutlwa; go ne go se na ope yo o latlhang maila a a kgatlhang matlho a gagwe, le e seng go tlogela medimo e e maila ya Baegepeto. Ka ba ka re: Ke tla goromeletsa kgakalo ya me mo go bone, ke dirafatsa bogale jwa me mo go bone mo lefatsheng la Egepeto. 9Mme ka se ka ka dira jalo ka ntlha ya leina la me gore le se ka la nyatsega mo matlhong a ditšhaba tse ba neng ba le mo gare ga tsona, tse ke ba ikitsisitseng fa pele ga tsona ka go ba ntsha mo lefatsheng la Egepeto.
Ekes. 32:12
10“ ‘Ka ba ntsha mo lefatsheng la Egepeto, ka ba isa kwa sekakeng. 11Ka ba neela ditaolo tsa me, ka ba itsise ditshiamo tsa me tse motho a tshwanetseng go di dira gore a phele ka tsona.
12Le gona ka ba naya boSabata ba me gore e nne sesupo fa gare ga me le bone, gore ba itse fa e le nna Morena yo ke ba itshepisang.
13Mme Baiseraele ba nkganetsa mo sekakeng; ba ne ba sa sepele ka fa ditaolong tsa me, ba nyatsa ditshiamo tsa me tse motho a tshwanetseng go di dira gore a phele ka tsona; le boSabata ba me ba di itshepolola thata. Ka ba ka re: Ke tla goromeletsa bogale jwa me mo go bone mo sekakeng go ba nyeletsa. 14Mme ka se ka ka dira jalo ka ntlha ya leina la me gore le se ka la nyatsega fa pele ga ditšhaba tse ke ba hudusitseng mo matlhong a tsone. 15Le gona ka ba tsholeletsa seatla mo sekakeng gore ke se ba ise kwa lefatsheng le ke le ba neileng, le le elang mašwi le dinotshe, le e leng le lentle go gaisa mafatshe aotlhe.
16Ke ka gore ba ne ba nyatsa ditshiamo tsa me, ba sa sepele ka fa ditaolong tsa me, ba itshepolola boSabata ba me. Gonne dipelo tsa bone di ne di sala medimo e e maila ya bone morago.
17“ ‘Mme matlho a me a ba rekegela; ka se ka ka ba senya le e seng go ba fedisa mo sekakeng. 18Ka laela bana ba bone mo sekakeng ka re: Lo se ka lwa sepela ka fa tlwaelong ya borraeno, le e seng go tshegetsa mekgwa ya bone; se itlatseng maswe ka medimo e e maila ya bone! 19Ke nna Morena, Modimo wa lona. Sepelang ka fa ditaolong tsa me, lo tshegetse ditshiamo tsa me; di diriseng. 20Itshepiseng boSabata ba me gore e nne sesupo fa gare ga me le lona, gore lo itse fa ke le Morena, Modimo wa lona.
21“ ‘Mme bana ba nkganetsa, ba sa sepele ka fa ditaolong tsa me, ba sa tshegetse ditshiamo tsa me gore ba di dirafatse tse motho a tshwanetseng go di dirisa gore a phele ka tsona. Ba itshepolola boSabata ba me. Ka ba ka re: Ke tla goromeletsa kgalefo ya me mo go bone gore ke dirafatse bogale jwa me mo go bone mo sekakeng. 22Mme ka busa letsogo, ka se ka ka dira jalo ka ntlha ya leina la me gore le se ka la nyatsega mo matlhong a ditšhaba tse ke ba hudusitseng mo matlhong a tsona. 23Fela ka ba tsholeletsa letsogo mo sekakeng, ka ikana ka re, ke tla ba falaletsa kwa ditšhabeng, ke ba phatlalaletsa kwa mafatsheng. 24Ka gonne ba ne ba sa dire ka fa melaong ya me, ba nyatsa ditaolo tsa me, ba itshepolola boSabata ba me; matlho a bone a latela medimo e e maila ya borraabo.
25“ ‘Ka moo le nna ka ba neela ditaolo tse di seng molemo, le melao e ba sa ka keng ba phela ka yona. 26Ka ba lesa go itshekologa ka ditshupelo tsa bone, fa ba fisa bana botlhe ba ba tsetsweng pele, gore ke tle ke ba rere, ba tle ba itse gore ke nna Morena.’
27“Ka moo wena morwa-motho, bua le Baiseraele, ò ba ree ò re: ‘Morena Modimo o bua jaana a re: E bile borraeno ba ntshotlile ka go senya boikanyo le go ikepa mo go nna. 28E rile ke sena go ba fitlhisa mo lefatsheng le ke le ba ikanetseng go le ba naya, ba leba mmoto mongwe le mongwe o o godileng le setlhare sengwe le sengwe se se tletseng matlhare, ba tlhaba ditlhabelo tsa bone teng, ba ntsha ditshupelo tsa bone teng tse di nthumolang; ba fisa maswalo teng a a nkgang monate, ba tshela ditshupelo tsa dino teng. 29Ka ba botsa ka re: Thota ele kwa lo a tleng lo ye teng ke ya eng?’ ” Leina la yona e sa ntse e le “Thota ya tlhabelo” go fitlhelela kajeno. 30“Ka moo he, raya Baiseraele ò re: ‘Morena Modimo o botsa jaana o a re: A lo ikgotlela ka mekgwa ya borraeno? A lo akafala ka go latela maila a medimo ya bone? 31Kana lo ikgotlela ka go isetsa medimo yotlhe e e maila ya lona ditshupelo, le ka go e fisetsa bana ba lona ka molelo go fitlhelela kajeno. Jaanong a nka bodiwa ke lona, lona Baiseraele? Ka bophelo jwa me! Ga nka ke ka dumela go bodiwa ke lona!’ Go bua Morena Modimo.
17:17
32‘Mme tse lo di akantseng mo moweng ga di ka ke tsa dirafala ka gope, fa lo re: A re etseng baheitane le merafe ya mafatshe, ka go rapela dikota le mafika!’
33“Morena Modimo o bua jaana o a re: ‘Ka bophelo jwa me! Ke tla lo laola ka seatla se se tiileng le ka letsogo le le otlologileng le ka kgakalo e e goromeditsweng. 34Ke tla lo ntsha mo merafeng, ke lo phutha mo mafatsheng kwa lo falaleditsweng teng, ka seatla se se thata le ka letsogo le le otlologileng le ka kgakalo e e goromeditsweng. 35Ke tla lo isa kwa sekakeng sa merafe, ke seka le lona teng, re lebaganye ka difatlhego.
36Ke tla lo sekisa jaaka nkile ka seka le borraeno mo sekakeng sa lefatshe la Egepeto.’ Go bua Morena Modimo.
37“ ‘Ke tla lo okamisa thupa, ke lo bofa ka melao ya kgolagano. 38Ba e leng dirukhutlhi, ba ba ikepileng mo go nna, ke tla ba tlhaola mo go lona, ke ba ntsha mo lefatsheng la boeng jwa bone, mme ga ba ka ke ba fitlha kwa nageng ya Iseraele. Foo lo tla itse gore Morena ke nna.’
39“Morena Modimo o bua jaana o a re: ‘Lona Baiseraele, lo ka nna lo a tsamaya gore mongwe le mongwe a direle medimo e e maila ya gagwe. Mme morago lo tla nkutlwa tota, lo sa tlhole lo ka itshepolola leina le le boitshepo la me ka ditshupelo tsa lona le ka medimo e e maila ya lona.’ 40Gonne Morena Modimo o bua jaana o a re: ‘Baiseraele botlhe fela ba tla ntirela mo thabeng e e boitshepo ya me, mo thabeng e e kwa godimo ya Iseraele; teng mo lefatsheng lele ke tla kgatlhwa ke bone. Makgetho a lona le dineo tsa lona tsa letlhafula le ditshupelo tsotlhe tsa lona ke tla di batla teng.
41Ke tla lo itumelela jaaka lonko lo lo monate, mogang ke lo ntshang mo merafeng, ke lo phutha mo mafatsheng a lo falaleditsweng kwa go ona; ke tla itshupa mo go lona ke le Moitshepi mo matlhong a ditšhaba. 42Foo lo tla itse gore ke nna Morena, mogang ke lo isang kwa nageng ya Iseraele, kwa lefatsheng le ke ikanetseng borraeno go le ba naya. 43Teng kwa lo tla gopola ditsela tsa lona le ditiro tsa lona tsotlhe tse lo itshekologileng ka tsona; lo tla inyatsa ka losi ka ntlha ya masula aotlhe a lo a dirileng.
44Foo lo tla itse fa ke le Morena, motlhang ke lo direlang jalo ka ntlha ya leina la me, e seng se se tshwanetseng ditsela tse di bosula tsa lona le ditiro tse di senyegileng tsa lona, lona Baiseraele.’ Morena Modimo o buile jalo.”
45Lefoko la Morena la ba la tla kwa go nna la re: 46“Morwa-motho, lebisa sefatlhego sa gago kwa borwa, o rerele borwa, o bolelele pele ka ga sekgwa sa naga ya teng. 47Raya sekgwa sa borwa o re: ‘Utlwa Lefoko la Morena! Morena Modimo o bua jaana o a re: Bona, ke tla tshuba molelo mo go wena o o tla fisang ditlhare tsotlhe mo go wena tse di metsi le tse di omeletseng. Kgabo e e tukang ga e nke e tima; difatlhego tsotlhe di tla šwa ka yona go tswa kwa borwa go ya kwa bokone. 48Foo batho botlhe ba tla lemoga, fa e le nna Morena ke o tshubileng; ga o nke o tima.’ ”
49Ka fetola ka re: “Ao, Morena Modimo! Ba bua ka ga me ba re: ‘Ene yo a ga a bue fela tse di sa utlwaleng?’ ”


text:
101Jaanong ka bona moengele yo mongwe yo o thata a fologa kwa legodimong, a apere leru, motshewabadimo o le godimo ga tlhogo ya gagwe, sefatlhego sa gagwe se ntse jaaka letsatsi, dinao tsa gagwe di ntse jaaka dipilara tsa molelo,
5:2
2a tshotse lokwalonyana ka seatla, lo petlekilwe; a gata lewatle ka lonao lo lo jang, ka lwa molema a gata lefatshe;
3a ba a goa ka lentswe le legolo jaaka tau e duma; ya re a sena go goa, ditumo di supa tsa maru tsa ntsha mantswe a tsona.
Hos. 11:10
Amose 1:2
4Ya re ditumo tse supa tsa maru di sena go bua, ka re, ke a kwala; mme ka utlwa lentswe le tswa kwa legodimong le re: “O kane dilo tse ditumo tse di supang tsa maru di di boletseng; o se ka wa di kwala.”
12:4,9
5Jaanong moengele yo ke mmonyeng a eme mo lewatleng le mo lefatsheng, a tsholeletsa letsogo le le jang kwa legodimong, 6a ikana ka ene yo o phelang ka bosakhutleng, yo o tlhodileng legodimo le tse di mo go lone le lefatshe le tse di mo go lone le lewatle le tse di mo go lone, a ikana a re: “Sebaka ga se nke se tlhola se nna teng.
Tshen. 6:11
7Mme e tla re mo malatsing a lentswe la moengele wa bosupa, a o tla letsang phala ka ona, bosaitsiweng jwa Modimo bo wediwe ka fa mafokong a boitumelo a o a begetseng baporofeti, batlhanka ba ona.”
17:17
Dit. 3:21
8Jaanong lentswe le ke le utlwileng le tswa kwa legodimong la bua gape le nna la re: “Yaa o tsee lokwalo lo lo petlekilweng, lo lo mo seatleng sa moengele yo o emeng mo lewatleng le mo lefatsheng.”
9Ka ya kwa moengeleng, ka mo raya ka re, a nnee lokwalonyana loo. A nthaya a re: “Lo tsee, o lo je, o lo fetse; lo tla go segisa mala, mme mo leganong la gago lo tla nna botshe jaaka dinotshe.”
10Ka tsaya lokwalonyana mo seatleng sa moengele, ka lo ja, ka lo fetsa; lwa bo lo le botshe mo leganong jaaka dinotshe; mme ya re ke sena go lo ja, ka segwa ke mala. 11Jaanong ka rewa ga twe: “O tshwanetse go bolelela pele gape ka ga merafe le ditšhaba le dipuo le dikgosi di le dintsi.”


text:
21Morago ga moo Dafita a botsa Morena a re: “A ke ke ye kwa go mongwe wa metse ya Juta?” Morena a mo araba a re: “Yaa!” Dafita a botsa gape a re: “Ke ye kwa kae?” A araba a re: “Kwa Heberone.”
2Dafita a ya teng mmogo le basadi ba babedi ba gagwe Ahinoame wa kwa Iserele le Abikaile, mosadi wa ga Nabale wa kwa Karemele.
3Le banna ba gagwe ba ba nang nae Dafita a ba isa teng, mongwe le mongwe le ba lapa la gagwe, ba aga mo metseng ya Heberone. 4Ke fa banna ba Juta ba tla ba tlotsa Dafita teng go nna kgosi ya lotso lwa Juta.
Jaanong ya re Dafita a begelwa go twe, banna ba Jabese kwa Gileate ba fitlhile Saule,
1 Sam. 16:13
31:12
5Dafita a roma barongwi kwa banneng ba Jabese kwa Gileate, a ba raya a re: “A Morena a lo tshegofatse, ka lo diretse Saule morena wa lona ka lorato loo, lwa mo fitlha. 6Jaanong he, a Morena a lo direle ka lorato le boikanyo, mme le nna ke tla lo direla tse di molemo tseo, ka lo dirile tiro eo. 7Mme jaanong tsenyang marapo dinameng, lo nne banna ba ba pelokgale; gonne Saule morena wa lona o sule. Le gona Bajuta ba ntloditse go nna kgosi ya bone.”
8Mme Abenere morwa Nere, molaodi wa mephato ya ga Saule, a tsaya Isebosethe morwa Saule, a mo isa kwa moseja ga Joretane kwa Mahanaime, 9a mo dira kgosi ya Gileate le ya Baašure le ya Iserele le ya Eferaime le ya Benyamene le ya Iseraele yotlhe. 10E rile Isebosethe morwa Saule a simolola go busa Iseraele, a bo a le dinyaga di le 40, a busa dinyaga di le pedi. E ne e le ba lotso lwa Juta fela ba ba gogang le Dafita.
9:39
11Mme palo ya malatsi a Dafita e neng e le kgosi ya lotso lwa Juta kwa Heberone ka ona ke dinyaga di supa le dikgwedi tse thataro.
12Abenere morwa Nere o kile a bolola kwa Mahanaime, a na le batlhanka ba ga Isebosethe morwa Saule, a tla kwa Gibeone. 13Le Joabe morwa Seruya le batlhanka ba ga Dafita ba bolola, ba kgatlhana le bale fa letsheng la Gibeone; bangwe ba thibelela ka kwano ga letsha, ba bangwe kwa moseja ga letsha. 14Ke fa Abenere a raya Joabe a re: “A makau a ke a nanoge, a tshameke fa pele ga rona!” Joabe a re: “A a nanoge.”
15A nanoga a feta a badilwe, a a 12 e le a Benyamene a ga Isebosethe, morwa Saule, a a 12 e le a batlhanka ba ga Dafita. 16Ke fa ba tshwarana ka ditlhogo, mongwe le mongwe a tlhaba mongwe-ka-ene ka tšhaka mo lotlhakoreng, mme ba wa mmogo. Felo foo ga bidiwa tshimo ya magale a ditšhaka e e kwa Gibeone.
17Tlhabano ya nna e e thatathata ka letsatsi leo, mme Abenere le banna ba Iseraele ba fenngwa ke batlhanka ba ga Dafita. 18Teng koo go ne go le bomorwa Seruya ba bararo: Joabe le Abisai le Asahele. Mme Asahele o ne a le lobelo jaaka tshephe mo nageng.
19Ene Asahele a tlhomere Abenere, a se ka a fapogela ntlheng ya le le jang le e seng mo go ya la molema, a ntse a setse Abenere morago. 20Ke fa Abenere a retologa a re: “A ke wena Asahele?” A re: “Ke nna.”
21Abenere a mo raya a re: “Fapogela mo ntlheng ya le le jang gongwe mo ntlheng ya la molema, o tshware mongwe wa makau, o itseele dibolai tsa gagwe.” Mme Asahele a gana go fapoga le go mo tlogela. 22Abenere a ba a bua gape le Asahele a re: “Fapoga tlhe o ntlogele! O batlelang gore ke go remele fa fatshe? Ke ne ke tla leba jang Joabe morwa-rraago?” 23Mme ya re a gana go fapoga, Abenere a mo tlhaba ka mhinyana wa lerumo mo mpeng, lerumo la ba la tswa ka kwa motlhaneng. Asahele a wa foo, a swela felong foo. Mme botlhe ba ba neng ba feta teng, fa Asahele a oleng a swela gona, ba ema.
24Mme Joabe le Abisai ba latelela Abenere. Ya re letsatsi le sena go phirima, ba fitlha kwa thabaneng ya Ama e e lebaganyeng le Gia fa tseleng e e yang kwa sekakeng sa Gibeone. 25Ke fa Babenyamene ba phuthegela kwa go Abenere, ya nna setlhopha se le sengwe, ba ema mo setlhoeng sa thabana nngwe. 26Jaanong Abenere a tlhaeletsa Joabe a re: “A tšhaka e tla ja ka bosakhutleng? A ga o itse gore tse di galakang di tla nna teng morago? E tla nna goleele go le kae o sa re, banna ba boe, ba tlogele bomorwa-rraabo?”
27Joabe a araba a re: “Ka bophelo jwa Modimo! Fa o ka bo o se ka wa bua jalo, banna ba ka bo ba se ka ba khutla go khutšhela bomorwa-rraabo bo ise bo se.” 28Ke fa Joabe a letsa lonaka; banna botlhe ba ema, ba se ka ba tlhola ba latelela Baiseraele; le gona ba se ka ba tlhola ba tlhabana.
29Mme Abenere le banna ba gagwe ba tsamaya bosigo jotlhe joo, ba ralala Lebala la Joretane, ba tshela Joretane, ba ralala naga yotlhe ya Bitherone, ba fitlha kwa Mahanaime.
30Ya re Joabe a sena go khutla go latelela Abenere, a phutha banna botlhe; ga tlhokafala banna ba le 19 le Asahele mo batlhankeng ba ga Dafita. 31Mme batlhanka ba ga Dafita ba ne ba bolaile banna ba le 360 ba Babenyamene ba banna ba ga Abenere, e le bone ba ba suleng. 32Jaanong ba tsaya setoto sa ga Asahele, ba mo fitlha mo lebitleng la ga rraagwe le le neng le le kwa Betleheme. Joabe le banna ba gagwe ba lala ba tsamaya bosigo jotlhe, ba fitlha kwa Heberone ka masa.


text: 10 Bakaulengwe, ke eletsa ka pelo ya me yotlhe e bile ke rapela Modimo gore Baiseraele ba bolokwe.+2 Gonne ba direla Modimo ka natla,+ mme ga ba na kitso ya boammaaruri.3 E re ka ba sa itse se Modimo a se tsayang se siame,+ ba dira se bone ba akanyang gore se siame.+ Ka ntlha ya seo, ga ba latele ditaelo tsa Modimo ka se se siameng.+4 Gonne Keresete o fedisitse molao wa ga Moshe,+ gore botlhe ba ba dumelang mo go ene ba bolelwe ba siame.+5 Gonne Moshe o ile a re motho yo o dirang se se siameng go dumalana le se Molao o se buang, o tla tshela.”+6 Mme Lefoko la Modimo le bua jaana ka motho yo o bolelwang a siame ka gonne a na le tumelo: “O se ka wa bua mo pelong ya gago wa re,+ ‘Ke mang yo o tla tlhatlogelang kwa legodimong?’+ ke gore, a folose Keresete,7 kgotsa, ‘Ke mang yo o tla fologelang mo khuting e e kwa tengteng?’+ ke gore, a tsose Keresete mo baswing.”8 Mme lefoko la Modimo la reng? La re, “Molaetsa o gaufi le wena, o mo molomong wa gago le mo pelong ya gago”;+ ono ke, “molaetsa” o re o rerang mme batho ba dumela mo go one.9 Gonne fa o bolela phatlalatsa ka molomo gore Jesu ke Morena+ o bo o dumela mo pelong gore Modimo o ne a mo tsosa mo baswing, o tla bolokwa.10 Gonne Modimo o tsaya motho a siame ka ntlha ya tumelo e a nang le yone mo pelong, mme motho yoo o bolela phatlalatsa ka molomo+ gore a bone poloko.11 Gonne lokwalo lwa re: “Ga go na ope yo o dumelang mo go ene yo o tla swabisiwang.”+12 Gonne ga go na pharologanyo fa gare ga Mojuda le Mogerika.+ Go na le Morena a le mongwe fela mo go botlhe, yo o nayang botlhe ba ba mmitsang masego a mantsi.13 Gonne “mongwe le mongwe yo o bitsang leina la ga Jehofa* o tla bolokwa.”+14 Le fa go ntse jalo, ba tla mmitsa jang ba ise ba dumele mo go ene? Gape, ba tla dumela jang mo go ene ba ise ba utlwe ka ene? Gape, ba tla utlwa jang go se na ope yo o ba rerelang?15 Gape, ba tla rera jang fa go se na ope yo o ba romileng?*+ Fela jaaka go kwadilwe go twe: “Ruri dinao tsa ba ba bolelang dikgang tse di molemo tsa sengwe se se botoka di dintle!”+16 Le fa go ntse jalo, ga se botlhe ba ba neng ba dumela dikgang tse di molemo. Gonne Isaia a re: “Jehofa,* ke mang yo o utlwileng se re se buileng* a bo a se dumela?”+17 Ka jalo, motho o nna le tumelo fa a sena go utlwa lefoko.+ Mme lefoko le utlwiwa fa mongwe a rera ka Keresete.18 Le fa go ntse jalo, a seno se raya gore ga ba a ka ba utlwa molaetsa? Nnyaa le e seng, “molaetsa oo o ne wa utlwiwa mo lefatsheng lotlhe, tota le kwa mafelong a a kgakalakgakala.”+19 Jaanong, a seno se raya gore Baiseraele ga ba itse?+ Nnyaa, ba a itse. Sa ntlha Moshe o ne a re: “Ke tla lo tlhotlheletsa gore lo fufege ke dirisa setšhaba se sele; ke tla lo tlhotlheletsa gore lo galefe thata ke dirisa setšhaba se se seng botlhale.”+20 Mme Isaia o ne a bua a le pelokgale a re: “Ke ne ka bonwa ke ba ba neng ba sa mpatle;+ ke ne ka itsiwe ke ba ba neng ba sa botse ka nna.”+21 Mme fa a bua ka Iseraele o ne a re: “Letsatsi le letsatsi ke ne ke otlololela batho ba ba sa reetseng le ba ba tlhogoethata diatla tsa me.”+


text:
181Morago ga dilo tseo ka bona moengele yo mongwe a fologa kwa legodimong, a na le thata e kgolo, lefatshe la bonesega ka kgalalelo ya gagwe.
Hes. 43:2
2A kua ka lentswe le legolo a re:
“O ole, o ole,
Babilone yo mogolo,
o bile o fetogile
boago jwa medemone
le phuthegelo ya mewa
e e maswe ya mefutafuta
le phuthegelo ya dinonyane
tse di sa itshekang
tsa mefutafuta tse di ilegang.
Jes. 13:21
34:11,13
Jer. 50:39
3Ka gonne merafe yotlhe
e nole bojalwa
jo bo bogale
jwa boaka jwa gagwe,
dikgosi tsa lefatshe
di akafetse nae,
babapatsi ba lefatshe
ba humisitswe ke bogolo
jwa bofafalele jwa gagwe.”
Nah. 3:4
4Ka ba ka utlwa lentswe le lengwe le bua, le tswa kwa legodimong le re:
“Tswayang mo go ene,
batho ba me,
gore lo se ka lwa tlhakanela
maleo a gagwe nae,
le gore lo se amogele dingwe
tsa dipetso tsa gagwe;
52:11
Jer. 50:8
51:6,45
5gonne maleo a gagwe
a fitlhile kwa legodimong,
mme Modimo o gopotse
ditshiamololo tsa gagwe.
Jer. 51:9
6Mmusolosetseng
jaaka le ene a lo diretse;
lo mmusetse gabedi
ka fa ditirong tsa gagwe;
senwelo se o lo tlhakanyeditseng
mo go sona
lo mo tlhakanyetse gabedi
mo go sona.
Jer. 50:15,29
7Lo mo lekanyetse botlhoko le
bohutsana ka fa selekanyong
sa boikgalaletso le bofafalele
jwa gagwe;
e re ka a ithaya mo pelong
a re:
‘Ke ntse, ke kgosigadi,
ga ke motlholagadi,
bohutsana ga nkitla
ke bo bona ka gope,’
Jes. 47:7,8
8ke ka moo dipetso tsa gagwe
di tla tlang ka letsatsi
le le lengwe,
e bong loso le bohutsana
le tlala;
o tla be a fisiwa ka molelo;
gonne Morena Modimo
o o mo atlhotseng o thata.”
9Dikgosi tsa lefatshe tse di akafetseng nae, tsa phela nae ka bofafalele, di tla mo lelela, di mo hutsafalela, fa di bona musi wa go šwa ga gagwe,
10di ntse di emetse kgakala, ka di boifa go tlhokofadiwa ga gagwe, di re:
“Ijoo-wee! Ijoo-wee!
Wena motse o mogolo
wa Babilone,
motse o o thata!
Kana petso ya gago e tsile
ka nako e le nngwe fela!”
Jes. 21:9
Jer. 51:8
11Le babapatsi ba lefatshe ba a o lelela, ba a o hutsafalela, ka go sa tlhole go le ope yo o rekang dithoto tsa bone,
12e bong dithoto tsa gouta le tsa selefera le majwana a botlhokwa le ditalama le masela a masweu le a bohibidu jwa bofifadu le a sei le khai ya bohibidu jwa madi le dikgong tsa mefutafuta tse di monko o monate le dilonyana tsa mefutafuta tsa dinaka tsa tlou le dilo tse di setilweng tsa mefutafuta tsa dikgong tse di tlhotlhwa e kgolo le dilo tsa kgotlho le tsa tshipi le majwe a a betlilweng
13le tswaiso ya kinamone le setlolo sa moriri le maswalo le mera le tsa go kuisa musi le weine le lookwane le bupe jo bo boleta le mabele le dikgomo le dinku le dipitse le dikoloi le makgoba le mewa ya batho.
14“Mme maungo a a elediwang
ke mowa wa gago,
a tlogile mo go wena,
dilo tsotlhe tse di mafura
le tse di phatsimang
di go latlhegetse,
ga di kitla di tlhola
di bonwa gope.”15Mme babapatsi ba dilo tseo, ba ba humileng ka ona, ba tla emela kgakala, ka ba boifa go tlhokofadiwa ga ona, ba lela, ba hutsafala 16ba re:
“Ijoo-wee! Ijoo-wee!
A motse wa mogolo
o o neng o apere
masela a masweu
le a bohibidu jwa bofifadu
le jwa madi,
o kgabisitswe ka gouta
le majwana a botlhokwa
le ditalama,
17ka khumo e e kalokalo
e sentswe
ka nako e le nngwe fela!”
Le bakgweetsi botlhe ba dikepe le botlhe ba ba etelang felo gongwe ka sekepe le ba ba dirang mo dikepeng le botlhe ba ba bapalang mo lewatleng ba emela kgakala,
Hes. 27:27-29
18ba goa, ka ba bona musi wa go šwa ga ona, ba re: “Motse ke ofe o o tshwanang le motse o mogolo o?”
19Ba ikuduelela lorole mo ditlhogong, ba kua ka go lela le ka go hutsafala ba re:
“Ijoo-wee! Ijoo-wee!
A motse wa mogolo
o botlhe ba ba neng
ba na le dikepe mo lewatleng
ba humileng ka ona,
ka khumo ya ona,
ka o diregile marope
ka nako e le nngwe fela!
20O itumelele, wena legodimo,
le lona baitshepi
le lona baapostolo
le lona baporofeti;
ka gonne Modimo
o dirafaditse katlholo
ya lona mo go ona!”
Jer. 51:48
21Jaanong moengele mongwe yo o thata a tsholetsa letlapa e kete lelwala le legolo, a le latlhela mo lewatleng a re:
“Babilone, motse o mogolo,
o tla digwa jalo ka thata,
mme ga o kitla o tlhola
o bonwa ka gope;
22le mantswe a baletsi
ba diharepa le a baopedi
le a baletsi ba ditlhaka
le a baletsi ba diphala
ga a kitla a tlhola a utlwiwa
mo go wena ka gope;
ga go kitla go tlhola go bonwa
setswerere sa botswerere bope
mo go wena ka gope;
le modumo wa tshilo
ga o kitla o tlhola o utlwiwa
mo go wena ka gope;
Hes. 26:13
23le lesedi la lobone
ga le kitla le tlhola le phatsima
mo go wena ka gope;
le lentswe la monyadi
le la monyalwi
ga le kitla le tlhola le utlwiwa
mo go wena ka gope;
ka gonne babapatsi ba gago
e ne e le bagolo ba lefatshe;
ee, merafe yotlhe e ne
e timediwa ke boloi jwa gago;
16:9
25:10
Jes. 23:8
24e bile madi a baporofeti
le a baitshepi a fitlhetswe
mo go ona le a botlhe
ba ba bolailweng
mo lefatsheng.”
17:6
19:2
Math. 23:35,37